Alkoholaren, tabakoaren eta kirol-apustuen mendeko - Gazteberri.eus\nAlkoholaren, tabakoaren eta kirol-apustuen mendeko\nPublished31 urria, 2018\nEusko Jaurlaritzak ezagutzera eman duen Adikzioen gaineko Inkestaren datuen arabera, gazteen artean botilioia jaitsi bada ere, kalamuaren kontsumoak gora egin du\nIrailaren amaieran, Jon Darpon Osasun sailburuak “Adikzioen gaineko inkesta. Euskadi 2017” txostenaren emaitzak eman zituen ezagutzera. Aipatu txostena Euskadin bizi diren 15 eta 74 urte arteko 2.013 herritarrei egin zaien etxez etxeko galdeketa batean oinarritu da eta, bertan, besteak beste, drogen eta substantziarik gabeko beste adikzio batzuen kontsumoko jarraibideak eta prebalentzia, haien bilakaera, eta problematika horren inguruko herritarren iritzia jasotzen dira.\nTxostenak hainbat ondorio utzi ditu, baina seguruenik, garrantzitsuena, eta zalantzarik gabe, nabarmenena, honako hau dugu: alkohola eta tabakoa dira euskaldunok gehien kontsumitzen ditugun drogak. Txostenean jasotako datuen arabera, euskal biztanleriaren % 81,2k alkohola edan du noizbait azken hilabeteetan. Tabakoaren kasuan, tarte horretan erre duten biztanleen kopurua % 25,9koa izango litzateke. Alkoholaren eta tabakoaren kasuan, batez beste, kontsumoak 16 eta 17 urterekin hasiko lirateke, hurrenez hurren.\nAlkoholari dagokionez, alde nabarmenak daude astean zehar eta aste bukaeratan egiten diren kontsumoen artean. Horrela, astean zehar alkohola edaten dutenen kopurua % 33,5ekoa den bitartean, aste bukaeratan kopuru hori % 66,3raino hazten da. Alde positiboei dagokionez, bi lirateke aipatu beharrekoak: alde batetik, gehiegizko kontsumoa egiten duten hiritarren kopurua 2012ko % 11,3tik 2017ko % 8,1eraino jaitsi da. Bestalde, botiloia edo kale-zurruta egiten duten 15 eta 34 urte bitarteko gazteen kopurua ere 2012ko % 38,5etik 2017ko % 35,2raino jaitsi da.\nTabakoa da gehien kontsumitzen den bigarren droga, baina kasu horretan, kontsumoak nabarmen jaitsi dira. Horrela, gero eta gutxiago dira tabakoa erretzen duten pertsonak (biztanleria osoaren % 22,1) eta, gainera, erretzaile horiek gero eta zigarro gutxiago erretzen dituzte. Txostenean bada tabakoaren kontsumoaren datu esanguratsu bat: tabakoa inoiz erre duten hiritarren kopurua % 50 ingurukoa da. Zigarreta elektronikoak erretzen dituztenen kopurua % 6 ingurukoa da.\nTabakoaren kontsumoak nabarmen behera egin badu ere, ezin da gauza bera esan kalamuaren edo marihuanaren kontsumoaren inguruan. Izan ere, txostenak jasotako datuen arabera, 2017an euskal biztanleriaren % 8,6k marihuana kontsumitu zuen. 2012ko datuekin alderatuta, droga horren kontsumoa bi puntutan hazi dela ikus daiteke, baina oraindik, 2006an jaso zen % 14tik urrun aurkitzen da. Hala ere, marihuana da droga ilegalen artean kontsumorik handiena duen substantzia. Gainera, droga horren kontsumoa, bereziki, gazteen artean ematen da. Txostenaren arabera, 15 eta 24 urte bitarteko gazteen % 16,4 droga hori kontsumitzen du. Batez beste, gazteak 18,6 urterekin hasten dira kalamua kontsumitzen, baina 15 urteko gazteen artean ere horrelako kontsumoak antzeman dira.\nAzaldu diren hiru substantzia horiez gain, bestelako drogen kontsumoak nahikoa urriak dira. Horien artean, bi lirateke aipamen bat merezi dutenak. Alde batetik, psikofarmakoen multzoan sartzen diren substantziak daude. Txostenean jasotzen denez, biztanleriaren heren batek horrelako drogaren bat hartu izana aitortzen du, baina kontsumo horiek ez dira azken hamabi hilabetetara mugatzen.\nBestalde, kokainaren kontsumoa ere deigarria da. Kasu horretan, bada azken hamabi hilabeteetako daturik eta horien arabera, kontsumitzaileen kopurua % 1,9koa izango litzateke.\nAdikzioen gaineko inkesta. Euskadi 2017 txostenak, ohiko drogen kontsumoak ezezik, substantziarik gabeko adikzioak ere aztertu ditu. Kasu horretan, jasotako datuek kezka eragin dute arduradun publikoen artean. Izan ere, euskal hiritarren laurden batek (% 25,7k) loterietan eta apustuetan hartzen du parte astero. Horiek lirateke jokorik hedatuenak, baina kezka gehien eragiten duena kirol-apustuak dira. Kasu horretan, hazkundea izugarria izan da eta, gainera, horien inguruan hainbat arrisku-jokabide azaltzen dira.\nAzkenik, Interneten gehiegizko erabilera ere Eusko Jaurlaritzak prestatu duen txostenean azaltzen da. Kasu horretan, biztanleria osoaren % 5ek horrelako jokabideak azalduko lituzke.\nArtolazabal: “Adikzioak eta horiek izan ditzaketen gizarte-eraginak saihestea erronka bat da”\nHil honen hasieran, eta Etorkintza Fundazioak antolatuta, adikzioen inguruko jardunaldiak burutu dira Bilbon. Bertan, Eusko Jaurlaritzako Enpleguko eta Gizarte Politiketako sailburu Beatriz Artolazabal izan da eta, azaldutakoaren arabera, “adikzioak eta horiek izan ditzaketen gizarte-eraginak saihestea erronka bat da”. Izan ere, adikzioek eragin zuzena dute gure bizitzako ia esparru guztietan eta horrelako arazoak dituzten pertsonak laguntzea guztion lana dela azpimarratu du Artolazabalek. Erakunde publikoetatik esparru soziosanitarioa arretaz jorratzen dela azaldu du sailburuak, baina, gizarteko eragile guztien lana ere beharrezkotzat jo du.\nAdikzioena gure gizartean ohikoa den arazoa da eta ohiko adikzioei (droga legalak zein ilegalak) substantziarik gabeko adikzioak gehitu zaizkie. Horien guztien prebentzioan lan egiten duten elkarteen lanean laguntzeko eta programak garatzeko, Eusko Jaurlaritzako Osasun Publikoaren eta Adikzioen Zuzendaritzak Euskadiko VII. Adikzio Plana garatu du.\nPrevious NimbRo, futbolean ongien aritzen den robota\nNext Gazteen enplegua sustatzeko plan berria Gasteizen


Hedy Herrero: «Nire aitatxi nor zen jakin zenezan nahi nuen» | Bizigiro | Berria\n2021eko urtarrilak 18\nAstelehena, 2021ko urtarrilak 18\nATZEKOZ AURRERA. Hedy Herrero. Ikertzailea\n«Nire aitatxi nor zen jakin zenezan nahi nuen»\nEzkabako gotorlekuan 1934. eta 1945. urteen artean preso izandakoak ikertzen eta dokumentatzen aritu da Herrero urte luzez. Nor ziren azaldu du liburu batean: «Orain biloben eskura daude».\nJAGOBA MANTEROLA / @FOKU Tamaina handiagoan ikusi\n2020ko abenduak 31\nTeodoro Hernan Aguado, Ezkabako gotorlekuko 760. presoa, Vicenta Lopez Castillarren senarra. Haien biloba Hedy Herrerok (Bonn, Alemania, 1959) aitatxiren eta beste 5.916 presoren izenak eta izanak bildu ditu Entre rejas liburuan (Pamiela, 2020). Katakraken aurkeztu du preso haien hiztegi biografikoa.\nAitatxiri segika murgildu zara memoria historikoaren ikerketan?\nEtxean txikitatik hitz egin zidaten Ezkabako gotorlekuaz, eta 2008an ezagutu nuen bertatik bertara. Izebak gotorlekuko ereserkia erakutsi zidan, pentsa.\n5.917 presoren izenak ez ezik, izanak ere bildu dituzu, ezta?\nMikrobiografiak daude. Ageri da norekin ezkondu ziren, seme-alabak, jaioterria, baina, haien bizitza pertsonalari bainoago, kartzelako ibilbideari eta bizitza politikoari eman diet garrantzia. Jende garrantzitsu asko ageri da, eta argigarria da jakitea zergatik atxilotu zituzten.\nZenbaki hutsetik harago, pertsonak agertzea zen zure asmoa?\nNoski. Helburu nagusia presoak humanizatzea zen. Aitatxirekin nor egon zen jakin nahi nuen, eta nire aitatxi nor zen jakin zenezan nahi nuen, eta, bera bezala, gainerako 5.916ak. Izan ere, jende askok ez daki zein izan zen haien senideen kartzelako ibilera.\nGotorlekuan gatibu egondako pertsona ia guziak bildu dituzu?\nOraindik ehun eta piko izen ditut erkatzeko, baina ez ziren askoz gehiago izanen. 500 inguru falta direlakoan nago; Ezkaban ez ziren izan 7.000 preso baino gehiago.\n«Eskerrik asko nire aita behar den tokian jartzeagatik: bibliotekan». Zer sentitu zenuen esker hitz horiek aditu zenituenean?\nHitz horiek... Hunkitu nintzen, eta merezi izan duela sentitu nuen. Emakume hori 1936ko abenduan sortu zen. Bere bilobak liburua oparitu dio Eguberrietan, 84 urte bete berritan. Andaluziarra da, eta ez da inoiz Iruñean egon. Liburua hartu eta argazkiak begiratu zituen. Bere aita aurkitzean, negarrez hasi zen.\nLiburutegia da pertsona horiei luzez ukatu zaien tokia?\nLehenbizi familiako sekretua izan da; ez zuten nahi kontu horiek etxetik ateratzerik. Ez zaitezte nabarmendu esaldia garai hartan oso ohikoa zen. Baina orain, hor dago, hor daude, liburuetan, seme-alaben eta biloben eskura.\nZergatik ez dizute utzi Iruñeko espetxe agiriak kontsultatzen?\nDuela urte anitz eskatu nuen baimena, baina ez didate erantzuten. Ana Ollori ere ohartarazi nion. Badakit hor daudela, presoak hildako tokian geratzen direlako agiri horiek. Agiri bakoitzetik hiruzpalau izen atera ditzaket, horregatik dut interesa. Ez dut ulertzen zergatik jartzen duten hainbeste traba.\nZer falta da egiteko?\nEsandakoez gainera, izenak bilatzen jarraitu eta dauden hutsuneak betetzen saiatu. Eta deskantsatzeko beharra dut, denbora anitz eskaini baitiot honi. Barne-barnetik atera den lan bat da hau.\n«Dena gelditu zen Gasteizen Martxoaren 3an; egunak historia markatu zuen»\nHainbat borrokarekin «konprometitua» egon dela adierazi du Razkinek, hala nola euskalgintzarekin eta langile mugimenduarekin. Lantegietan egin du lan; baita Osakidetzako euskara zerbitzuan ere.\nLoratu dadin txilarra berriz\nJose Luis Alvarez Enparantza 'Txillardegi' hil zenetik bederatzi urte bete ziren ostegunean. Txillardegi Udal Liburutegia herri egitasmoak omenaldia egin dio Donostian, senitarteko eta lagunez inguratuta.\n«Begi berriekin ezagutu ahalko dugu Nafarroa»\nNafarroa ezagutzen ez duenaren baina ezagutzeko jakin-mina duenaren begiradarekin erakutsiko du herrialdea Khris Maansrik, Hamaika Telebistako 'Nafar away' programa berrian, astelehenetan.\n«Lanean ari bazara, argiki izorratua zara»\nJoana Ibargarai Leritza\nGizakien objektuek gehiago pisatzen dute jadanik Lurreko biomasak baino


Escrito el 7 de Noviembre de 2011 en vasco con un tamaño de 2,3 KB\nHeste lodia: Uzkian amaitzen da. paretek ura eta gatz mineralak xurgatu. Hiru zati ditu: heste itsua, kolona eta ondestea. Heste itsutik luzapena, apendize beriformea.\nAhoratzea: elikagaiak ahotik digestio hodira sartzen dira, ahoan hortzek elikagaiak txikitu eta listuarekin nahastu\nEgestioa: digeritu gabeko substantziak edo elikagaien substantzia ez-baliagarriak kanporatu.\nXurgapena eta egestioa\ndigestioaren ondorioz sortutako mantenugaiek digestio-hodiarenparetan zeharkatu eta odolera pasatu. substantzia geienak ileno eta jejunoan xurgatu.barruko paretak oso tolestuta daudenez heste-biloak eratu.\nEgestioa: xurgatu gabeko substantziak heste lodira pasatu, mugimendu peristaltikoei esker. iua ur eta atz guztiak xurgatu. Gorotzak eratu. bakterio sinmbionteak daude heste lodian.xurgatu gabeko ondarrak deskonposatzeko. bitaminak sintetizatu eta gasak sortu.\ngorotzak ondestean pillatu eta egetioaren bidez kamporatzen dira.\nberiformea xurgapena eta egestioa ondestea xurgapena egestioa heste paretaren xurgapena que es sudur hobiak heste xurgapena heste biloak digestio-aparatuak elikagaiak eraldatu eta substantziak soilagoak sortzen ditu. ahoratzea digestioaren funtzioak egestioa euskera natura2 xurgapena digestio digestioaren xurgapena digestio eta arnas aparatua


Hipikarik Ez plataformarentzat Ziudadelako zaldiketa Iruñeko testuingurutik kanpo dago | Haria | IRRATIA\n2021 IRA. 01 - 10:41h\nPeli Lekuona-Ainara Rodriguez\nHipikarik Ez plataformarentzat Ziudadelako zaldiketa Iruñeko testuingurutik kanpo dago\nGaur hasiko da «Gran premio Las Murallas» zaldiketa froga Iruñean. Zalaparta dakarren ekitaldia da. Oposizioko alderdiek honen kudeaketa salatu dute eta 'Hipikarik Ez' izeneko plataforma eratu da, jardunaldia salatzeko.\nAimar Senosiain Hipikarik Ez plataformaren aurkezpen ekitaldian. (Idoia Zabaleta)\nSan Ferminak ordezkatzen dituen ekitaldietako bat da «Las Murallas» izeneko zaldiketa froga. Hipikarik ez plataformak kirol froga salatu du NAIZ Irratian, honek susta dezakeen eredua zalantzan jarriaz. «Hiri eredu zehatz bati erantzuten dio, inposatu nahi duten eredu bat. Lehen momentutik, Udalaren moduak eta kudeaketak zerikusi gutxi izan dute Iruñeko herri mugimenduak egin duenarekin urteetan zehar. Horren erakusle da San Ferminetako mahaia ez dutela kontuan hartu»\nPlataformak salatu du eliteei bideraturiko ekitaldia dela, hauei «protagonismoa» emanez. Baita ere zaldien erabilera salatu dute. Animalien erabilpenak ez diola «eredu askatzaile bati erantzuten» zehaztu dute.\nOposizioko alderdiek egin bezala, Hipikarik Ez plataformak frogaren kudeaketa ekonomikoa salatu du. Frogak 200.000 euroko kostua izango duela aipatu du Aimar Senosiainek\n«Iluntzat» definitu du plataformak zaldiketaren kudeaketa. Izan ere, zaldiketa ostean, arduradun politiko eta antolatzaileen harremanak salatu zituen oposizioak. Juan José Echeverria, Iruñeako hirigintza zinegotzia Nafarroako Hipika Federazioko batzordekidea da eta UPNko Amaya Otamendi zinegotzi ohiak burutu du kirol froga gauzatzeko eskaera zein instalakuntzen diseinua.\nKirol froga salatzeko, elkarretaratzea burutuko du gaur asteazkenean Hipikarik Ez plataformak, 19.00etan, Baluarte parean. Ondoren, bizikletaz inguratuko dute kirol eremu bilakatu den Ziudadela. Ez dute ekintza berririk baztertzen hurrengo egunetarako.\nRechazo al evento de hípica de Iruñea y a «un modelo de ciudad basado en la imposición»


Sekula ez da aski | Revista - Part 2\nBainu-lekuetako segurtasuna : Sekula ez da aski\nEstatu espainiarrean urtero-urtero ehun bat haur baino gehiago hiltzen omen dira, hondartza, igerileku, erreka eta urtegietan itota.\n[1. or] Sekula ez da aski\n[2. or] Bainu-lekuetan ere, zuhur jokatzea\n[3. or] Ziztadak, hozkadak...\nBainu-lekuetan ere, zuhur jokatzea\nBainatzen ari direlarik, zaindu haurrak beti. Ez utzi eginkizun hori soroslearen eskuetan.\nBaina zaitez sorosleek zaintzen dituzten tokietan bakarrik.\nBete ezazu banderak agindutakoa. Gogoan izan gorriak uretan sartzea debekatzen duela.\nIgerilari trebea ez bazara, ez sartu uretan gerriraino.\nFlotagailu eta koltxoiak erabiltzeko unean, hartu neurri guztiak: tirainak itsas bazterrera eraman zaitzake eta.\nSakonera ezagutzen ez baduzu, ez egin pulunpa. Hondoarekin edo haitzekin talka egin zenezake eta.\nKorronteak barrualdera eramaten bazaitu, igeri hondartzaren paraleloan: horrela uraren indarrari saihets egingo diozu eta bazterrera joan zaitezke.\nHotzikara latzak, goragalea, ikusmenean gorabeherak, belarrietan burrunba sentitu edota azala gorritzen zaizula ikusten baduzu, atera uretatik eta jantzi behar besteko arropa.\nIgerilekuan ibili tentuz, tranpolinetik zein ertzetik buruz edo atzeraka pulunpa egitean, bizkarrezur, sorbalda edo zerbikaletan lesiorik nozitu nahi ez baduzu, behintzat.\nIgerilekuak: dermatosiak eta onddoak.\nIgerilekuetan egotearen arazo handienetako bat, bertako urek duten kobre-eduki handia jasatea izaten da. Koipea kentzeko unean kloroa eraginkortasun handiko elementua denez, xerosia edo larruazala lehortzea areagotzen du: horrelakoetan, azalean arraildurak eta ezkata txikiak agertzeaz gainera, hauskor egoten da, ezpainetan, besoetan eta zangoetan, batik bat. Hazkura ere sentitzen da eta, onddo edo bakterioek eraginiko infekzioak nozitzeko aukerak biderkatu egiten dira.\nMikosiek (onddoen bidezko infekzioak) beroa eta hezetasuna dute lagungarri. Gorputzeko larruazalak igerilekuko ertza, dutxak edo toailak ukitzean kutsatzen dira horrelakoak. Mikosiak oso kutsakor eta setatsuak direlarik, kroniko bilaka daitezke: horien bereizgarri, azalean agertzen diren orban zuriak (pitiriasis versicolor, alegia) ditugu. Bestelako onddo batzuek atletaren oin izenekoaren errudun dira, hots, zoldura mikotikorik ohikoenetako bat, erraztasun osoz kutsa daitekeena. Onddo horrek eragiten dituen lesioen bereizgarriak hauen dira: azalean ezkatak ateratzen dira, edo larruazala beratuta bezala agertzen da, behatzen tarteetan besikulak edo arrosa koloreko guneak ugaltzen dira eta sekulako hazkura eragiten dute maiz.\nOinzolako papiloma ere sor daiteke oinetan: mikroorganismo hori uretatik gertuko lekuetan oinutsik ibiltzean kutsatzen da eta, ondorioz, ibiltzean eragozpenak eragiten dituen garatxo lau bat azaltzen da oinzolan.\nBainua hartzeak baditu bestelako arriskuak ere: muineko lesioak, ziztada eta hozkadak, onddoak…\nPulunpa egitean muineko lesiorik izan ez dezagun, egiaztatu uraren sakonera eta egin jauzi besoak aurrera luzaturik.\nJoan aurreko orrira: « Sekula ez da aski\nJoan hurrengo orrialdera Ziztadak, hozkadak... »


Donibane Garazin ikusi zituzten aurtengo lehiaketako partidarik ederrenak eta orekatuenak - GARA\nDonibane Garazin ikusi zituzten aurtengo lehiaketako partidarik ederrenak eta orekatuenak\nBerezkoen Binakako Txapelketako partidarik onenak ikusi ziren atzo Donibane Garazin. Bertaratu ziren zaleak pozez zoratzen atera ziren trinketetik, ikusitakoa oso ona izan baitzen. Antolatzaileak ere oso kontent atera ziren, jendea harmailetara eramateko horrelako partidak behar baitira.\nLehen neurketan Alfarok eta Etxetok 40 eta 30 irabazi zieten Etxeberriri eta Lanberti, 73 minutuan pilotan aritu ostean. Norgehiagoka oso polita izan zen, nahiz eta gakoa partidaren erdian egon zen. Orduan, irabazleek 11-3ko partziala sartu zuten, eta 18-16 egotetik 29-19 egotera pasatu ziren.\nSaketik 6 tanto egin zituen Alfarok, eta 7, Etxeberrik. Jokoan 24 egin zituzten irabazleek eta galtzaileek, berriz, 7. Galdu, 12 eta 10 galdu zituzten. Markagailuak hauek erakutsi zituen: 2-0, 2-2, 6-2, 9-9, 15-15, 18-16, 29-19, 37-23 eta 40-30. Garaipen honi esker, Alfarok eta Etxetok final-laurdenak jokatzeko urrats garrantzitsua egin zuten, nahiz eta oraindik ez dagoen erabakita.\nBigarren partida, berriz, gutxitan bezalakoa izan zen, eder horietakoa. Biellek eta Ozafrainek 40 eta 37 irabazi zieten Larretxeari eta Jannotsi, 99 minutuan pilotan aritu ostean. Emaitza honi esker, Biellek eta Ozafrainek finalerdiak jokatzeko txartela esku-eskura dute. Jokatutako bi partidak irabazi dituzte.\nLehen tantoan berdindu ostean, irabazleak aldeak ateratzen hasi ziren, eta azkar jarri ziren 8-1 irabazten. Neurketa fite joango zen itxura hartzen hasi zen, baina ez zen horrela izan, neurketak gogortzera egin baitzuen. 16-16 berdindu ostean, sekulako oreka izan zen, eta azken kintzera bitarte ez zen ezer erabaki. Azkenean, Jannotsek galdutako pilotetan egon zen gakoa; hortxe erabaki zen lehia.\nSaketik, 10 tanto egin zituen Biellek, eta bat gutxiago Larretxeak. Jokoan egindakoak 13 eta 21 izan ziren, eta galdutakoak, berriz, 7 eta 17. Markagailuak honakoak erakutsi zituen: 1-0, 1-1, 8-1, 13-7, 16-9, 16-16, 17-17, 19-19, 27-21, 29-30, 31-31, 33-33, 35-35, 37-35, 39-36 eta 40-37. Datorren asteburuan Itsasun eta Azkainen izango dira norgehiagokak.


Asteburu honetan: Erroskilak • ZUZEU\nAsteburu honetarako, zopa eta salda asteburu hauek alde batera utzita, udaberrian sartuta jadanik eta aldartea aldatu nahirik edo, azukre gogoa ere badaukazunez, beste bizipoz bat gaurkoan, erroskila RZ zaharra. Erromatar inperioaren denboratik datorren RZ dirudienez, baina ziur lehenago ere izango zena antzekorik egin zuenik… Erraza, parranda osterako aprosagorik gutxi, ama eta izeba datozenerako, ligatzen laguntzeko modukoa, noiznahi jateko modukoa… Gozatu eta on egin! 🙂\nlegamia goilakaradatxo bat\nanis likorea 2 goilarakadatxo\n150 gramo azukre\n3 goilarakadatxo glass-azukre\n4 goilarakada esne\n4 goilarakada olio\nfrijitzeko beste olio\nGopor edo ontzi borobil batean arrautza jo eta gehitu berari 4 olio goilarakadak, anisa eta esnea.\nDena berdindu arte irabiatu behar da. Orduan azukrea eta legamia gehitu eta segi irabiatzen azken hauek guztiarekin bat egin artean. Apurka gehitu eta nahastu irina ore erabilgarri bat lortu arte.\nOndoren zentimetro erdiko zilindroak egin eta 10 zentimetroko luzeran moztu.\nOre tutu hauekin, erroskilak osatu borobilean, muturrak elkarri itsatsi.\nSu ertainetan olio ugari berotu zartagin handi batean eta erroskila denak frijitu, puztutzen direla ikusteraino. Igo sua nahi beste gorritu direla erabaki arte.\nErroskila guztiak sukalde paperaren gainean jarri eta glass-azukrearekin egin euri zuri bat gainetik.\nBeganoentzat ere bai…\nItxaropena ikastolako haurrak HH5_erroskilak egiten 2015eko garai hauetan…\nErroskilak pastel forman akaso…\nAkaso TOBLERONEtzar bat nola egin…\nGiant KINDER !!!!!! Burua joan zaigu bai, hainbeste azukre izango da…\nAzukre gehiegi bai…\nMaria Solanak, zaplastekoa PSNri


Euskaltzaindian izan da Pedro Sanchez | Gizartea | Berria\nEuskaltzaindian izan da Pedro Sanchez\nEspainiako Gobernuko presidente batek euskararen akademiara egindako lehen bisita izan da.\nJesus Loza Espainiako Gobernuak EAEn duen ordezkaria, Juan Mari Aburto Bilboko alkatea, Pedro Sanchez Espainiako Gobernuko presidentea eta Andres Urrutia euskaltzainburua, Euskaltzaindiaren Azkue Bibliotekan Euskaltzaindia Tamaina handiagoan ikusi\nPedro Sanchez Espainiako Gobernuko presidenteak 45 minutuko bisita egin du Euskaltzaindiaren egoitza nagusira: 12:00etan iritsi eta 12:45etan joan da. Iragarri baino luzeagoa izan da. Estreinakoz joan da Espainiako Gobernuko presidente bat euskararen akademiara. Talde argazkia egin du zuzendaritzarekin, ohorezko liburuan idatzi du eta Azkue Bibliotekak dituen harribitxi batzuk ezagutu ditu, Andres Urrutia euskaltzainburuaren ahotik.\nEz du adierazpenik egin; ohorezko liburuan idatzi duena irakurri baino ez, Urrutiak hala eskatuta: "Euskararen errege akademiari, bere zuzendaritzari eta langileei, eta, haien bidez, euskal herriari [pueblo vasco], historia luzea eta are etorkizun oparoagoa duen euskarari esker, euskal eta espainiar gizarteak aberasten jarrai dezaten. Harrotasunez eta ohorez, besarkada bat, Pedro Sanchez". Gaztelaniaz idatzi du. Iristerakoan opatutako "egun on" izan da euskaraz esan duen bakarra.\nEuskaltzainburuaren esanetan, Sanchezen bisita "erakargarria eta garrantzitsua" izan da, baina ez bakarrik Euskaltzaindiarentzat: "aitortza izan da euskal kultura eta euskararentzat". "Begirunea eta harremanak mantentzea" eskatu diote Espainiako Gobernuko presidenteari. Beste eskaera zehatzik ez diotela egin argitu du Urrutiak: "Horiek, egitekotan, hurrengo presidenteari".\nEuskaltzaindiaren lana azaldu du Urrutiak Sanchez joan osteko agerraldian. "Euskal Herriaren osotasuna hartu eta euskara eta euskal kultura aldeztea eta aurrera eramatea: hori da Euskaltzaindia". Mendeurrenarekin bat egin du bisitak. Urrutiak aitortu du urteotan une gazi-gozoak izan direla. Baina gurago izan du "itxaropenez betetako" etorkizunari begiratu.\nHiru opari hartuta joan da Sanchez: Axularren Gero, Etxepareren Linguae Vasconum Primitiae eta Poza lizentziatuaren Antzinako Espainietako hizkuntza.\nOrdiziako agerraldiarekin lotutako lau kasu berri atzeman dituzte. Denera, 31 dira Araba, Bizkai eta Gipuzkoan baieztatutako positibo berriak, eta herritar bat hil da koronabirusaren eraginez. 160 herritar inguru dira bihar bozkatzea debekatuta izango dutenak.


Sopelako kiroldegiko langileak greban – Sopela.net\n2020 urtarrila 23 by 1(e)ko Kudeatzaile Iruzkinik ez\nUztaileko plenoan langileen aldeko mozioa onartu zen EHBildu eta Elkarrekin-Podemosen baiezko botoekin. PNVk kontra bozkatu zuen eta DB-TU eta PSE abstenitu ziren. (Ikusi plenoaren eta mozioaren informazio zabala). Mozioan Sopelako Udalak eskatzen zien CEBEKeko ordezkariei Bizkaiko igerilekuetako eta kirol zentroetako langileei lan baldintza duinak bermatuko dizkien Lan Hitzarmena adosteko langileen ordezkariekin. Gainera, Udalak bere borontatea mahairatzen zuen etorkizunean zerbitzua publifikatzeko”. (W.)


About: Fabio Maximo\nKinto Fabio Maximo Verrukoso (latinez Quintus Fabius Maximus Verrucosus) (K. a. 275 inguru- K. a. 203) Cunctator (geroratzailea) edo Ovicula (arkumea) ere deitua, Antzinako Erromako politikaria eta militarra izan zen, bost aldiz kontsula (K. a. 233, 228, 215, 214 eta 209) izan zena eta bitan diktadorea (K. a. 221-219 eta 217). Bigarren Gerra Punikoa nabarmendu zen Erromako defentsan, Hanibalen armadaren kontra zuzenean borrokatu gabe. Hori dela-eta jaso zuen Cunctator goitizena,\nKinto Fabio Maximo Verrukoso (latinez Quintus Fabius Maximus Verrucosus) (K. a. 275 inguru- K. a. 203) Cunctator (geroratzailea) edo Ovicula (arkumea) ere deitua, Antzinako Erromako politikaria eta militarra izan zen, bost aldiz kontsula (K. a. 233, 228, 215, 214 eta 209) izan zena eta bitan diktadorea (K. a. 221-219 eta 217). Bigarren Gerra Punikoa nabarmendu zen Erromako defentsan, Hanibalen armadaren kontra zuzenean borrokatu gabe. Hori dela-eta jaso zuen Cunctator goitizena, (eu)\nFabio Maximo (eu)


Aldundiak 300.000 euro jarriko ditu Astigarragako kiroldegia berritzeko - Artikulua - Gipuzkoa ETORKIZUNA ORAIN\nAldundiak 300.000 euro jarriko ditu Astigarragako kiroldegia berritzeko\nDenis Itxaso Kultura eta Kiroleko foru diputatua eta Jesus Santos Astigarragako alkateak hitzarmen bat izenpetu dute udal polikiroldegia birmoldatzeko eta handitzeko. Zehatz mehatz aurreikusita dago aldagelak eraberritzea, gimnasio berri bat egokitzea eta estalkia konpontzea. Horretarako Aldundiak 300.000 euroko gehieneko ekarpena egingo du. Esku-hartze horren bitartez, area horiek herritar guztiek erabiltzeko baldintzak jarri nahi dira. Alkateak, diputatuak eta Goizan Alvarez, Kiroletako zuzendariak kiroldegia bisitatu dute egungo egoera ezagutzeko.


abendua | 2015 | Pinginoak eta Marmorkak\nMaitagarbiren botere galdua\nMaitagarbi berde ekologikoa.\nBazen behin Maitagarbi izeneko maitagarri bat. Maitagarbi guk ezagutzen ez dugun planeta batean bizi zen, “Betigarbi” planetan. Bere herria txikia zen, lasaia eta oso garbia. Zuhaitzez inguratuta zegoen eta bertan bizi ziren maitagarri guztiak asko saiatzen ziren garbia mantentzen eta landareak zaintzen.\nMaitagarbi egunero ikastolara joaten zen. Han ikasi zuen beste planeta batzuk zeudela eta urte batean udako oporrak iristean beste planeta bat ezagutzea pentsatu zuen. Ikasle ona zen Maitagarbi, inoiz ez zuen piperrik egiten eta asko ikasi nahi zuen. Beste planeta batean agian gehiago ikasiko zuela uste zuen eta horregatik ere alde egitea erabaki zuen.\nGoiz batean abiatu zen, hegan, beste planeta bat exploratzera. Grabitatearengatik asko kostatu zitzaion baina azkenean iritsi egin zen. Asko saiatu zen baina ez zuen planeta horren izena arkitu. Hori bai segituan konturatu zen planeta hori oso zikina zegoela: kaleak jendeak lurrera botatako gauzaz beteta zeuden; plastikoak toki guztietan; poteak lurreko bazter guztietan; janari ustela; paretetan jendeak idatzitako txorakeriaz beteta; ibaiak zaborrez beteta zeuden; haize kutsatua, etabar. Zikinkeri guzti hori ikusita Maitagarbi triste jarri zen eta garbitzea pentsatu zuen. Maitagarri guztiek bezala, Maitagarbik botereak zituen. Berak eraztun batean gortzen zuen bere boterea. Botere hau erabiliz erratz bat sortu zuen eta garbitzen hasi zen. Hor zegoen “tra la ri tra la ra” kantatzen eta garbitzen, geratu gabe.\nHalako batean, parkea garbitzen ari zela erratza desagertu zitzaion. Eta orduan konturatu zen bere botereak galdu zituela. Triste eta atsekabetuta geratu zen. Nola berreskuratuko dut nire eraztuna? –pentsatu zuen Maitagarbik. Atzera egitea erabaki zuen, egindako bidea errepikatuz, baina ez zuen begiratu zakarrontzietan. Momentu horretan gazte bat patata poltsa bat zakarrontzira botatzera zihoala ikusi zuen bertan zerbait disdiratsua zegoela eta hartu egin zuen. Maitagarbi konturatu zen gazte hori bere eraztuna hartzen ari zela eta korrika joan zen bere eraztunaren bila.\nGaztearengana iritsi zen eta kaixo esan zion. Gaztea harrituta geratu zen ez zuelako inor ikusten inguruan. Maitagarbik lurretik esan zion: ni naiz, hemen nago. Orduan, gaztea konturatu zen hitzegiten zegoena maitagarri txiki bat zela. Maitagarbik eskatu zion sekretua gordetzeko. Gero bere eraztuna bueltatzeko eskatu zion, baina gazteak esan zion oso polita zela eta ez zuela bueltatu nahi, berarentzat gorde nahi zuela. Maitagarbik esan zion nahi bazuen bere boterearekin horrelako eraztun bat egingo ziola, berdin berdina. Baina baita ere esan zion eraztunak bakarrik balio zuela erratz handi bat sortzeko eta beste planetakideei garbitzen erakusteko. Gaztea ados zegoen.\nAzkenean biak lagunak izan ziren, bere mundua garbia mantendu zuten eta horrela konturatu ziren hobeto bizi zirela.\nKategoria Ipuinak, Kultura, Pingino3 7 abendua, 2015 egilea .


Euskal ekonomia frankismoan | Historia | Xuletas, chuletas para exámenes, apuntes y trabajos\nEuskal ekonomia frankismoan\nEscrito el 11 de Agosto de 2016 en vasco con un tamaño de 5,71 KB\nGerraren amaieran Euskadi ere gizartea garaileen (tradizionalistak) eta galtzaileen (nazionalistak) artan geratu zen bananduta.\nGerraosteko berreskurapen ekonomikoa 40-50\nGerra amaitu eta fabrikak lanean hasi eta berreskurapen ekonomikoa hasi zen. Nazioarteko aislamenduak eta politika autarkikoak erregai lehengaineta garraiobide eskasa suposatu euskal ekonomia hazi zen eskari handiari esker (gerra eta berreskurapena) Sindikatuen debekua eta aislamendua langillen bizi eta lan baldintza kaskarrak.\n60-70 garapen ekonomikoa\nTeknokratek egonkortze eta garatze planak egiteagatik euskal ekonomia hazkunde izugarria izan zuen, lagungarria izan ziren inmigranteak, inbertitutako kapitala eta protekzionizmoa.\nLabe garaiak eta euskalduna ontziola irabazi handiak izan zituzten baina protekzionismoaren desabantailak ikusi ziren: Desoreka sektore eta kokapenetan, lehiakortasun eza, kutsadura eta 3. Sektorearen ahultasuna. Hauek 70ko krizian azaleratu eta 80ko industria moldaketa ahalbidetzen dute.\n37 an euskadi frankistaren menpean erori bezain laster, Autonomia eta Kontzertu ekonomikoak indargabetu ziren. Frankok errepresio gogorra jarri zuen martxan errepublikaren aldeko sindikatuen, alderdien eta euskal kulturaren kontra. Atxiloa, erbestea eta deportazioa.\nHonek oposizioa ahuldu zuen. Bizi eta lan industria guneetan ezinegona piztu zuten. Oposizioa alderdi eta sindikatu greba antolatu 47ko greba.\nFrankismoa amaitzeko itxaropen bakarra 2 MGren garaileen laguntza zen.\n50ko hamatrkadan erregimenaren nazioarteko onarpena (EEBBko akordioa eta Vatikanoren konkordatua) amaitu zuten itxaropen horrekin. Apiagarria dira nazionalistak eta haiei emandako laguntza apaizek egin zituzten ahaleginak euskal kultura eta hizkuntza hedatzeko. 50ko hamarkadan EAJ tik banandutako gazte talde batek ETA sortu zuten eta atentatuen bidea hartu zuten.\nHazkunde ekonomiko izugarria gertatu zen hamarkada honetan Arabako industrializazioa dela eta. Hazkunde ekonomikoarekin inmigrazio ugari eta etxebizitza eskas, kutxadurak eta abar grebak ugaritu zituzten (62 Asturias eta Bizkaia, 66-67 Bizkaia) Langileen antolaketaren ondorioz, KKOO sortu zen. Urte honetan Etak lehen atentatuak egin zituen eta askoren onarpena lortu zuen. Hainbat Esukal apaiz erregimenetik urruntzen hasi ziren.\n70 Frankismo amaiera\nEregimenaren aldaketak nahi zituzten: 1. 70an eta hainbat kideren kontrako Burgeseko Gerra Kontseilua ospatu ziten. Barne eta kanpo protestek kartzeka zigorra heriotza zigorra ordezkatzea lortu zuten. 2. Kontserbadore asko haien interesen defentsan aldaketa politikoak eskatu. 3. 339 euskal apaiz tortura eta errepresioaren kontrako dokumentua sinatu zuten. 4. 73 ko nazioarteko krisia, langileen protesta politiko-ekonomikoak eta unibertsitate eta auzoko protestak sendotu ziren. 5. ETA Carrero Blanco gobernuburuaren kontrako atentatua 73.\n75 an nazioarteko protestei kasurik egin gabe ETA eta FRAP hainbat kide fusilatu eta azaroan Franko hil zen.\nFrankismoa Euskadin Frankismoa garapen planak Egonkortze planak 60. Hamarkada euskal herrian Lehen mundu gerra protekzionismoaren aldeko Frankismoa


Badok | “Orain ez dugu argi gure estiloa, baina ez dugu txartzat hartzen”\n“Orain ez dugu argi gure estiloa, baina ez dugu txartzat hartzen”\nIruñeko Tatxers taldeak azkenaldian euskaraz argitaratu den lanik interesgarri, polit eta freskoenetako bat kaleratu du, lau abestiz osatutako Hiruzpalau amets larri EPa. Madrilgo Tough Ain’t Enough zigiluak ateratako 300 biniloetatik ale gutxi batzuk baino ez dira geratzen. Eta ez da gutxirako, taldeak lortu duena inoiz ez bezalakoa delako: eszenako tribu guztiak (izendapen horrek oraindik balio badu) ados jarri ditu. Kaskamotzak, punkiak, zenbait rapero eta auzoetako makarrak… eta baita indieak ere!\nMartin Ziriza + Iñigo Soria + Jon Salinas = Tatxers\nMamia dauka kontuak. Logikoa denez, betiko estilo agintariez nazkatuta, azkenaldian gurean gehien entzuten ari dena berritzaileena da. Baina ez zertan berriena. Tatxersek 70eko hamarkadaren bukaerako taldeetan aurkitzen du babesa. Bai kanpokoak eta bai gertukoak. Haien izenak salatzen du The Jam edo Stiff Little Fingers bezalako talde ingelesekiko gustua, baina hemengo klasikoetan ere kokatu dezakegu hirukotearen soinua (ahotsarena, batez ere): Hertzainak, Itoiz… Hala ere, elkarrizketan argitu duten bezala, horrek ez dizu lana egingo, baizik eta erreferentziok maisuki zein inpostatzerik gabe nahasteak, eta batez ere, zure garaian bizitzeak.\nZure garaian diot, Tatxersen letrek gaur egungo belaunaldiaren isla izateko guztia dutelako: punkari falta zitzaion malenkonia eta goxotasuna, baina baita kritika zorrotza eta hausnarketa pizteko grina ere. Bi ahotsen arteko kontraste zein jokoak eta melodiak bikaintasunerako bidea irekitzen dute, instrumentazio azkar eta freskoak ereserki itsaskor bihurtuz lau abestiak.\nDenak ados daudela dirudi. Denekin konpontzen zarete ondo? Zeinentzat jotzen duzue gusturago?\nEstilo ezberdinetako giroetan gustura sentitzen gara, taldekideok estilo horiek entzuten ditugulako. Bigarren galderari dagokionez, taldekide bakoitzak iritzi ezberdina du, taldea hasi genuenetik gustura sentitu gara skin giroetan, baina azken kontzertuetan beste giro batzuetan ere primeran egon gara eta oso aberasgarria da.\nZer da Tatxers musikatik harago? Zelan ezagutu zenuten elkar?\nTatxers 22 urteko hiru gaztek osatzen dugu, oso musikazaleak garenak. Betidanik ibili gara Iruñeko musika eszenan eta horrela ezagutu genuen elkar, aurreko proiektu batzuk geneuzkan bitartean.\nZelan hasi zen proiektua?\n2018an Martin [Ziriza; ahotsa eta gitarra] eta [Jon] Salinas (ahotsa eta baxua) elkartzen hasi ginen aurretik jorratu gabe genuen estilo bat landu nahi genuelako, eta [Iñigo] Soriari (bateria) egin genion proiektura batzeko proposamena, orduan talderik gabe zegoelako. Funtsean britainiar influentziako musika egiteko bildu ginen, modu oso orokorrean, asko gustatzen zitzaigulako eta gaur egun ez daudelako talde gehiegi hori jorratzen dutenak. Interesgarria iruditu zitzaigun.\nIntentzio estilistiko garbia zegoen edo denborarekin zehaztuz joan da prozesu baten bidez?\nUrtebetean estilistikoki aldatu gara bai, baina ez da ezer intentzionala izan, naturalki atera zaigu. Entzun dugun musika zerbait aldatu delako ere izan dela suposatzen dugu. Lan berrian, estiloa zehaztea zailagoa dela esango genuke, influentzien aniztasunaren seinale. Laburbilduz, hasieran bai hasi ginela proposamen musikal batekin, baina denborarekin aldatu egin da eta agian orain ez daukagu duela urtebete bezain argi gure estiloa. Hala ere, ez dugu txartzat hartzen.\nZeintzuk dira erreferente edo inspirazio estilistikoak? Ezarriak dira edo aldakorrak?\nEz, aldakorrak dira eta taldeak bere erreferenteak izatea baino, taldekide bakoitzak bereak ditu eta abestietan txertatzen ditugu modu politean geratu daitezen eta ez estilo ezberdinez egindako txaplata artifizial bat bezala.\nEta letretan (nahiko inplizitu, misteriotsu eta poetikoak), zer adierazi nahi da? Zertan inspiratzen zarete?\nAskotan esan dugun bezala, ez ditugu letrak egiten intentzio batekin, errealitateari eta inguruan daukagunari buruz idazten dugu. Eztabaidak dauzkagu taldekideen artean baina honi buruz baino gehiago politikoak direla argi dago, ez hain ideologikoak agian? Ez daukagu argi. Letretan inguruan aurkitzen dugu inspirazioa, edo kontzeptu, kontakizun baten inguruan idaztea gustatzen zaigu, “Aitona” abestian bezala adibidez.\n“Nahiz eta egunerokotasunean askotan ez erabili, erabaki politiko bat izan zen euskaraz abestea. Hizkuntza ez dugu hesi bat bezala ulertzen”\nEuskaraz abestea argi izan zenuten hasieratik? Idazle gustukorik? Kanpokoak?\nBai, gure hautua izan zen. Nahiz eta egunerokotasunean askotan ez erabili, erabaki politiko bat izan zen, inguruko talde askoren antzera. Pozik gaude erabakiarekin, hizkuntza ez dugu hesi bat bezala ulertzen, baizik eta bereizgarri bat bezala Euskal Herritik kanpo; aldiz, hemen musika estiloa da bereizgarria dena. Hala ere, hau beranduago pentsatutako zerbait da, erabakia hasieratik hartua zegoen. Idazleei dagokionez, zoritxarrez ez dugu gehiegi irakurtzen euskaraz. Kanpokoen artean, Leonardo Padura edo Philip K. Dick, adibidez.\nDisko honetan soinu eta konposaketa aldetik aurrerapauso nabaria dago. Intentzioz?\nBai, badago. Intentzioz egina dago baina naturaltasunetik, hau da, influentziak zabaldu ditugu eta horrek ekarri du soinu eta konposaketan aldaketa.\nPandemia garaian hasi zineten eta hala ere kontzertu ugari egin dituzue. Zer espero duzue pandemia bukatzen denean?\nIruñean kontzertu pila egotea espero dugu behintzat.\nZelakoak dira Tatxerren zuzenekoak? Aldatuko dira pandemia eta gero?\nEntzuleak eserita izatea hasieran, batez ere EPa atera baino lehen, deserosoa zen guretzat. Baina jada ohitu gara, eta jendeak ere nahikoa mugitu eta abesten du kontzertuetan, eta hori laguntza bat da.\nZelan ikusten duzue eszena orokorrean eta Iruñeakoa zehazki? Zer hiru talderekin eta non joko zenukete kontzertu perfektoa?\nEszena geroz eta anitzagoa ikusten dugu, edo hori da gure itxaropena. Eszena den heinean oinarrizko ideia batzuk konpartitu behar dira, baina soinu aldetik geroz eta anitzagoa bada, aberasgarriagoa izan daiteke. Iruñeari dagokionez, puntu horretan dago, musika estilo ezberdinak daude baina sarea egina dago eta taldeen arteko harremana estua da. Hiru talde aukeratzekotan, Arrotzak, Pogrom, Futuro Terror, Syndrome 81… pila bat daude.\nZer oztopo gainditu behar dira horrelako proiektu bat aurrera eramateko?\nDiruaren oztopo amaigabean gaude, orain zorionez egoera hobeagoan gaude, baino itzuliko da arazoa. Arazo horrek dena dakar: ekipoa, azpiegitura, garraioa, grabaketa, entsegu gela…\nDeskribatu diskoa abestiz abesti.\n“Urte kontua” ez dakigu nola deskribatu, baino oso ona da. “Goizean oskorri” interpretagarria da, “Ederregia” errealitate bat, eta “Zu eta biok” itxaropen bat.\nETIKETAK:ArrotzakHertzainakIruñeaItoizTatxersTough Aint Enough Records


Sherly, 25 Urte, Barcelona\nNire senarra izan zen nire lehen gizona, eta ez zen ezer konparatu zer pentsatu nuen arazoa daukat, eta ezin dut orgasm bat delako hotzak. Baina bere senarra bat erosi krema maxisizeAzkenik ikasi nuen sexua dela eskuratu ahal izango sinestezina plazer. Orain hau gomendatzen dut krema nire lagun guztiak, nahiz eta horiek duten boasted big dick bere senarra. Gizon bat "apala" zakila tamaina – ez izan zalantzarik, eta ez izan isila arazoa. Erosi krema Maxisize eta gozatu full-fledged sexua!\nNire senarra ez da oso handia, oilarra, izan zen, oso egoera honetan zehar eta nahiz eta nahi ez augmentation, baina izan dut haren aurka. Behin foroa, ikusi nuen nola emakumeak ziren eztabaidatzen krema maxisize bat esan gorde zuen bere ezkontza. Beno, erabaki dut eman nire senarra tresna hau. Jakina zen eszeptikoa, baina, ondoren, lehenengo aplikazioak pozik zeuden neurri gabe, eta ez dut gehiegi – sexua gehiago izan zen maiz, eta kalitatea erdietsi maila berri bat. Sexua, jakina, ez da garrantzitsua, baina ez da argi eta garbi baino hobeto gabe!


Berotegi-efektua - Wikipedia, entziklopedia askea.\n(«Berotegi efektua» orritik birbideratua)\nEskema honek energia elkartrukea adierazten du, Lurreko eguratsaren, lurrazalaren eta espazioaren artean.\nBerotegi-efektua —negutegi-efektua izenez ere ezaguna— planeta baten atmosferatik datorren erradiazio termikoaren bidez planeta horren gainazala atmosferarik izango ez balitz baino goragoko tenperatura batera berotzen duen prozesua da. Planeta baten atmosferak eguzki-erradiazioa pasatzen uzten duenean baina lurretik datorren beroa atxikitzen duenean gertatzen da berotegi-efektua, tenperaturen igoera eragiten duena.\nGure planetan, berotegi-efektua atmosferan dauden berotegi-efektuko gasek (BEG) sortzen dute, batez ere ur lurrunak (eragin gehien duena), karbono dioxidoak (CO2) eta metanoak (CH4).\nEfektu hori nekazaritzan eta lorezaintzan erabiltzen diren berotegien analogiaz izendatu da: berotegiak espazio itxi batzuk dira, alde bat edo gehiago beira edo plastiko gardenezkoak direnak, eguzkiaren beroa igarotzen uzteko eta barnean gordetzeko, landareek mikro-klima onuragarriaz goza dezaten.\n1.2 Beste planeta batzuetan\n2 Berotegi-efektu gasak (BEG)\nGauza bat gardena dela esaten da bertatik ikus daitekeelako, baina horrek ez du esan nahi izpi guztiek zeharka dezaketenik. Adibidez, beira gorri batean zehar ikus daitekeenez, gardena da, baina izpi urdinek ez dute zeharkatzen. Beira gardena da kolore guztietako argietarako, baina oso gutxi ultramore eta infragorri erradiazioetarako.\nIkus dezagun jarraian zertan datzan negutegi efektua landareak babestu eta hazteko erabiltzen diren negutegi edo berotegi industrialetan.\nNegutegi baten beira gardena da kolore guztiekiko, baina ez erradiazio ultramorearekiko edo infragorriarekiko. Eguzkiaren izpiek negutegiko beira zeharkatzean, barruko objektuek edo landareek izpi horiek xurgatzen dituzte. Horren ondorioz, objektu horiek berotuko dira, eguzkiak zuzenean kanpoan jotzen dituen objektuak bezalaxe \nObjektu berotuek bero hori erradiazio moduan itzultzen dute, erradiazio infragorriaren moduan, hain zuzen ere. Igortzen dituzten izpi infragorri horiek, alabaina, ezin dute beira zeharkatu eta berotegitik irten, beirak ez baitio argi infragorriari pasatzen uzten. Hori dela eta, negutegi barruko tenperatura igo egiten da, izpi infragorriek barruan metatu eta geratzen baitira. Labur esanda, berotegiko beirak eguzkiaren argia barrura pasatzen uzten du, baina ez die barruko izpi infragorriei ateratzen uzten. Horrenbestez, barneko tenperatura igotzen da. Horixe da berotegi batean landareak haztearen arrazoia, nahiz eta kanpoko tenperaturak izoztuko lituzkeen. Berotegi barruan metatzen den bero gehigarriari berotegi-efektua deritzo.\nGure atmosferan, berotegi-efektuko gasek (batez ere, CO2 eta metanoa) negutegiko beiraren antzera jarduten dute: ez diete Lurreko gainazaletik datozen izpi infragorriei pasatzen uzten eta atmosfera zeharkatzen eta, horren ondorioz, planetako tenperaturak igotzen dira, negutegi barruan igotzen diren modu berean\nLurrean[aldatu | aldatu iturburu kodea]\nAtmosferaren zatirik handiena oxigenoz, nitrogenoz eta argonez osatuta dago. Gas horiek nahiko gardenak dira lurrazala igortzen duen argi ikusgaia eta erradiazio infragorria bero dagoenean; baina atmosferak ere karbono dioxidoa du kopuru txikian (% 0,03), argi ikusgaiarentzat gardena dena baina ez nahikoa infragorrientarako. Atmosferako karbono dioxidoak berotegiko beirak bezala egiten du lan.\nEguzkitik etorritako izpiek lurra jo eta berotzen dute, baina lurrak, hozteko, izpi horiek isladatu egiten ditu eta atmosferara berriz itzultzen ditu. Horrela lurraren energia balantzea konstante mantentzen da. Substantzia organikoak erretzen direnean, karbono dioxidoa sortzen da, eta hori atmosferan meta daiteke. Horren ondorioz, atmosferan aurkitzen diren zenbait gasek edo lurrun asko duen atmosferak izpi infragorriei eutsi egiten die, eta ez die uzten espaziora ihes egiten; horrexegatik, energia balantzearen oreka apurtu egiten da, bero akumulatiboa sortu delako eta, bistan denez, berotzea areagotu.\nBeste planeta batzuetan[aldatu | aldatu iturburu kodea]\nBerotegi-efektua atmosfera duten beste planeta batzuetan ere ohikoa da: adibidez, Marten edo Artizarrean. Marteren atmosferak ere karbono dioxidoa du, kopuru oso handietan (% 95), baina atmosfera hori oso mehea denez berotegi-efektua bertan oso ahula da. Artizarrak, aldiz, berotegi-efektuaren ondorioz tenperatura oso altuak ditu, muturrekoak, benetako infernu bat (400º C) sortzen dutenak (bere atmosferak —oso dentsoa— karbono dioxido ugari dauka). Nahiz eta Lurra baino hurbilago egon eguzkitik, Artizarreko muturreko tenperatura horiek, hein handi batean, berotegi-efektuaren ondorio zuzenak dira.\nBerotegi-efektu gasak (BEG)[aldatu | aldatu iturburu kodea]\nSakontzeko, irakurri: «Berotegi-efektu gas»\nBerotegi-efektuan garrantzi handiena duten gasak ondoko hauek dira:\nKarbono dioxidoa: Karbonoa atmosferaratzeko biderik arruntena erregai fosilen errekuntzaren bidezkoa baldin bada ere, badago beste bide bat deforestazioa dena. Gainera, deforestazioaren efektua bikoitza da; alde batetik basoak erretzen direnean zuhaitz eta landareek duten karbonoa CO2 moduan askatzen dutelako, eta bestetik, landareen funtzio fotosintetikoaren eragina txikiagotu egiten delako (gogoratu fotosintesiak CO2 kontsumitzen duela, eta beraz gas honen atmosferako kontzentrazioa txikitzen duela)\nMetanoa: Gaur egun hiru dira metanoa sortzeko bide nagusiak: batetik, animalia belarjaleen puzker eta gorotzetatik; bestetik, arroz soroetatik; eta, azkenik zabortegietatik. Metanoak beroa harrapatzeko duen ahalmena karbono dioxidoarena baino 30 aldiz handiagoa da.\nNitrogeno oxidoak: Batez ere izakiek sortzen dituzte, baina gas horiek sortzeko bide artifiziala ere badago; adibidez, basoak erretzea, ibilgailuen ihes-tutuetako gasak eta nekazariek erabilitako ongarriak. Beroa harrapatzeko duen ahalmena karbono dioxidoarena baino 150 aldiz handiagoa da.\nCFC: XX. mendera arte, atmosferak ez zuen gas hori eduki. Oraindik, gas horrek atmosferako zati txiki bat besterik ez badu kutsatu, haren eragin-ahalmena izugarria da. Ozonoa murriztu ez ezik, gas horrek beroa harrapatzeko duen ahalmena karbono dioxidoarena baino hamar mila aldiz handiagoa ere bada. Iraganean hoztaile moduan erabiltzen ziren CFCak (aire egokituaren aparatuetan eta hozkailuetan), baina gaur egun haien erabilera debekatuta dago.\nLurrazaleko ozonoa: Airea gutxi berritzen den leku kutsatuetan sortzen da. Estratosferan dagoen ozonoak izpi ultramoreetatik babesten gaitu, baina kutsaduraren eraginez lurrazalean sortutako ozonoak, arnas arazoak sortu ez ezik, beroa harrapatzeko ahalmena duen lainoa ere sortzen du. Beroa harrapatzeko duen ahalmena karbono dioxidoarena baino 2.000 aldiz handiagoa da.\nEfektuaren gas eragile nagusien ehunekoak:\nUr lurruna = H2O (% 55)\nKarbono dioxidoa = CO2 (% 39)\nOzonoa = O3 (% 2)\nEta beste hainbat, ehuneko txikiagoan:\nMetanoa = CH4 (% 2)\nOxido nitrosoa = N2O (% 2)\nSufre hexafluoruroa = SF6\nGas horiek espektroaren alde infragorriaren erradiazioak xurgatzen dituzte.\nCO2 emisioa eta hozberoaren batezbestekoa azken milurtekoan\nAzken mendean anhidrido karbonikoa eta beste atmosferako gas batzuen kontzentrazioa gehituz joan da gizakion aktibitateen bidez:\nXX. mendearen hasieran landare jatorriko erretzea zela-eta (egurra eta ikatza).\nAzken hamarkadetan, erregai fosilen erabilpen gehigarriak petrolio, ikatza eta gas naturala, energia izateko prozesu industrialen erruz.\nKarbono dioxidoaren batezbesteko kontzentrazioak 275 ppm-tik gora egin du Industria Iraultzan, 315 ppm arte 1958an, bestaldetik 1996. urtean 361 ppm ziren. 2015ean 400 ppm-tik oso gertu zeuden . Metanoaren maila azken ehun urteetan bikoiztu egin da, 1800. urtean 8 ppmv-ko kontzentrazioa zen eta 1992. urtean 17 ppmv-koa. Bestaldetik, oxido dinitrogenoak % 0,25 igotzen du urtero.\nBerotegi-efektuan parte hartzen duten gas guztiak ez dira jatorri artifizialekoak. Badaude modu naturalean isurtzen diren gasak, esate baterako sumendien bidezkoak.\nHala ere, giza jarduerak, batez ere azken hamarkadetan eta Ipar hemisferioan, CO2 kontzentrazioa emendatu egin du eta, aldi berean, ozonoa (O3) eta beste gas batzuk arriskuan jarri. Gauzak horrela, eguzki-energia kopuru handiagoa geratzen da atmosferan harrapaturik, batez besteko tenperaturak gora egiten du eta izpi kaltegarriak errazago erortzen dira Lurrera. Hala ere, oraindik ez da frogatu tenperatura igoera horren arrazoia eta zenbait adituk zuhur jokatu nahiago dute, erlazio hori baieztatu aurretik.\nBerotze globalaren aurreikuspena.\nHorrela, berotze globala dela-eta, berotegi-efektuak oso ondorio txarrak ekar ditzake. Lurraren tenperatura orokorraren graduak igotzen badira, lurburuetako izotza urtu egingo dira eta urtutako ur horrek itsasoetako maila igoaraziko du. Horrek kostaldeko hiriak arriskuan ipin litzake eta baita milaka animaliaren bizia ere. Gainera, planetako gune batzuk basamortu bihur litezke, haizeen norabideak eta abiadurak aldatu etab. Aldaketa horien ondorioak aurrez asmaezinak dira, baina larrienak izan litezke.\nBerotegi efektua beti era negatiboan aipatzen da baina berotegi efektua fenomeno natural eta beharrezkoa da bizia mantentzeko, atmosferako gasek, batez ere ur-lurrunaren eta gas karbonikoaren (CO2) eraginez. Gas horiek eta beste batzuek eguzkitik datorren energia kalorikoa atxiki egiten dute eta bizia gara dadin behar diren mugen barruan eusten diote tenperaturari. Kontzentrazio hori gabe, lurreko tenperatura ilargikoaren antzekoa izango litzateke, hots, -18 °Ckoa. Horrenbestez, berotegi efektua ez da, berez, Lurreko biziarentzako mehatxua, babeslea baizik. Beti ere muga batzuen artean, gizadiaren garapen industrial zentzugabekoak azken urteetan puskatu dituenak.\nBeste ondorio ongarri bat gas karbonikoak landareetan duen eragina da. Gas karbonikoaren kontzentrazioa hazten bada, fotosintesia ere areagotu egingo da eta askatutako oxigeno-kantitatea gero eta handiagoa izango da. Beraz, hain kaltegarritzat hartu den negutegi-efektua landarediaren mesederako izan liteke.\n↑ Joxerra Aizpurua Sarasola: «Negutegi-efektua», Elhuyar aldizkaria, 1993.\n↑ Asimov, Isaac. Oinarrizko ehun galdera zientziari buruz. Gaiak, 111-112 or..\n↑ Trends in Atmospheric Carbon DioxideNOAA Earth System Research Laboratory\nklima aldaketa[Betiko hautsitako esteka]


Begirada - Deia\nkarmele jaio 08.02.2020 | 23:33\nADINEKO emakumea da, auzokoa. Bakarrik bizi izan da duela gutxira arte. Orain gutxira arte etxe alboko dendan ikusi zenezakeen goizero erosketak egiten, edo bere ataritik irteten zaborren poltsa eskuetan, edo eguerdi aldean, eguzkiak jotzen duen ordu horietan, paseo bat ematera irteten arropa erosoekin jantzita. Azken urtean, hasieran makulu batekin irteten hasi zen, eta handik gutxira gurpileko taka-taka batekin. Urte bakarrean asko egin zuen behera. Honela, gaur, ez da bakarrik irteten. Zaintzaile bat kontratatu diote seme-alabek, nahiz eta berak behin eta berriz esan ez duela inor behar, konpontzen dela bakarrik.\nDuela astebete zaintzailearekin eztabaidan ikusi nuen, kalean. Zaintzaileak ez zion utzi nahi dendara ogia erostera bera bakarrik sartzen, bere besoari heldu gabe. Zaintzaileak esaten zion makulu edo taka-taka gabe, jausteko arriskua zuela. Berak ezetz eta ezetz, ogia hartzea besterik ez zuela egingo eta kontuz joango zela. Baina zaintzaileak, nork ordaintzen dion eta zertarako ordaintzen dioten ahaztu gabe, besotik heldu zion derrigor, indarka, eta dendatik irtetean emakumeak zuen begirada ikusita, argi zegoen bere harrotasunean zauri handi bat egin ziola egoerak.\nAtzo, berriz ikusi nituen ogia erosten duten dendaren parean. Hara zihoazen, baina sartu baino lehen zaintzaileari telefonoz deitu zion norbaitek eta emakumearen besoa askatu zuen une batez erantzuteko. Emakumeak une hori baliatu zuen zaintzaileari erakusteko bera joan zitekeela, nola ez, bakarrik dendara. Eta han abiatu zen, zaintzailearen nahastea aprobetxatuz, denda barrura, bera bakarrik. Baina sartu baino lehen oreka galdu eta lurrera jausi zen. Korrika joan nintzen lagun-tzera, zaintzaileak ere telefonoa utzi zuen lagundu ahal izateko. Lurrean zegoela, zaintzaileak min hartu zuen galdetu zion. Emakumeak ez zion erantzun. Zaintzailea bila hasi zen buruan, besoetan, belaunetan? Zauri larri edo kolpe baten bila. Baina leku okerrean ari zen bila. Emakume haren min handiena begirada sakon eta umelean zegoen.


NATURKLIMA: Egungo sistema ekonomikoaren trabak\nHUB ENERGIA TRANTSIZIOA Egungo sistema ekonomikoaren trabak\nEnergia trantsiziorako, beharrezkoa da inbertsio handiak egitea, gaur egun klima aldaketaren kontra egiteko gauzatzen ari den inbertsioaren osagarri gisa. Era berean, jasangarritasun irizpide handiagoekin harmonizatu behar da finantza sistema, eta beharrezkoa da kapital inbertsioak berresleitzea karbono apaleko soluzioei.\nFinantza mugek uxatu egin ditzakete inbertsioak. Desblokeatu egin behar dira energia jasangarrian inbertitzeko ekarpen eskasa egiten duten finantzaketa iturriak; inbertsiogile instituzionalei partaidetza handiagoa emanez (hala nola pentsio funtsak, aseguru konpainiak...), baita erkidegoen oinarritutako finantzaketa sistemei ere, nazioarteko hainbat erakundek adierazten dutenari jarraikiz.\nBehar denaren moduko energia trantsizio bat gerta dadin, onuragarria litzateke poliki-poliki erregai fosilei emandako laguntzak deuseztatzea, eta, hala, teknologia guztien arteko oreka lortzea.\nEkonomia zirkularra da energia trantsizioarekin gehien lotzen den eraldaketa sozialeko prozesua. Ekonomia zirkularreko prozesuak sustatzen laguntzen du, eta, aldi berean, ekonomia zirkularrak jasangarritasun gorenera bideratzen du energia trantsizioa.\nBeharrezkoa da arau esparru bat ezartzea, epe luzean bermeak eskainiko dizkiena alderdi guztiei, hemendik 2030era eta 2050era bitartean planteatutako helburuak definitzeko eta lortzeko.\nHorretaz gainera, beharrezkoa da hainbat tresna politiko garatzea, inbertsioak errazteko eta traba ekonomiko horiek deuseztatzen laguntzeko. Horri gaineratu behar zaio premiazkoa dela autokontsumoa zigortuko ez duen erregulazio bat izatea, herritarrak ahaldunduko dituena –energetikoki hitz eginez–.\nEra berean, administrazio prozeduren konplexutasunak geldiarazi egiten ditu proiektu eta ekimen asko eta asko; hori dela eta, beharrezkoa da prozesu arinagoak izatea.\nEspainiak gaur egun badu lege proiektu bat, Gorteetara maiatzaren 19an helarazia: Klima aldaketaren eta energia trantsizioaren Lege Proiektua.\nKLIMA ALDAKETAREN ETA ENERGIA TRANTSIZIOAREN LEGE PROIEKTUA\nGizarteari dagokionez, energia trantsiziorantz aurrera egiteko planteatzen den lehendabiziko barrera nagusia zera da, informazio falta edo desinformazioa. Herritarrek, oro har, ez dute informazio garbirik gai honi dagokionez; terminoen zailtasunak eta gaiaren konplexutasunak eraginda, gizarteak ez ditu ulertzen energia trantsizioak ekarriko dituen onurak. Alderdi horri gaineratu behar zaio herritarren parte batek energia-pobretasuna bizi duela.\nBestalde, nabarmendu behar da ezinbestekoa dela trantsizio horretako parte izan nahi duten herritarren segurtasun juridikoa bermatzea, iraganean egindako akatsak saihestuz; izan ere, halakoek mesfidantza sortzen dute herritarren parte batengan, eta oztopo bilakatu dira trantsizio prozesua herritarren artean zabaltzeko.\nEnergia trantsizioak behar dituen berrikuntzak lortzeko, gobernuek, nazioarteko eragileek eta sektore pribatuek elkar hartu behar dute, batera eta modu koordinatuan jardun.\nErabakigarriak dira ikerketa, garapena eta frogapena trantsizio eraginkorra eta efikaza babesteko. Berrikuntza eta karbono apaleko teknologiak garaiz zabaltzea lagungarri litzateke haien eskuragarritasuna bermatzeko eta kostuak are gehiago murrizteko. Horrek eskatzen du gastu nabarmena egin behar dela, eta hori negozio eredu berriekin eta finantzaketa merkearekin bakarrik da posible.\nBerrikuntza erabakigarria da aukera berriak garatzeko, baina inbertsioak behar dira. Traba hori oso garrantzitsua da, eta gainditu egin behar da, karbono neutraltasun desiratu hori lortuko bada.\nEnergia eta material trabak\nSektore elektrikoak eta energia sektoreak, oro har, jakin badakite zeinen egiteko erabakigarria duten energia trantsizioa lortzeko beharrezko helburuak lortzeko egitekoan. Hala eta guztiz ere, egungo sistemak berak hainbat erronka eta muga ageri ditu, eta horiek moteldu egiten dute aldaketa. Garrantzitsuen-garrantzitsuena da iturri ez berriztagarriek gaur egun ematen duten energia kantitate handia, bai eta eraikitako energia azpiegituren neurria ere.


Hotelak Sevastopol 2022\nAtseden hartu Sevastopol Crimea 2021\nHotelen alokairua Sevastopolen prezioetan\nHotel merkeak eskaintzen ditugu Sevastopol 2021-en bitartekaririk gabe. Gure gunean, erreserba egiteko objektuen, prezioen, berrikuspenen, argazkien eta telefono zenbakien deskribapena dago.\nLuxuzko barrualdea eta gelak itsasoko kostaldeari begira;\nLi> Oinetako hondartzaren eta oinez eremuaren pasealeku propioaren erabilgarritasuna <\nIkasgelako hitzaldi aretoa negozio negoziazio aukerekin;\nIgerilekua, ur parkea, Internet, disco, beste batzuk.\nSevastopol - Ukrainako hego-mendebaldeko hegoaldeko hegoaldeko zentroko arrain, zientzia eta tekniko, industria, industria eta aisialdirik handiena. Sevastopol Krimeako penintsulako hego-mendebaldean dago. Ipar-ekialdean, Bakhchisarai barrutiarekin mugatzen da, Hego-ekialdean - Bizilaguna - Yalta.\nSevastopolen lurraldearen hirugarren zatia agintzen da. Sevastopol Ukrainako eskualde aberatsenetako bat da baliabide naturaletarako.\nOporraldi erosoak Sevastopolen mini hotelean erraza da. Eta lekuan oraindik erabaki ez baduzu, gai hau konpontzen lagunduko dizugu. Sevastopol-eko hotelak alokatzea aukera onenetakoa da. Langile adeitsuak eta atseginak izateaz gain, plater bikainak dituzten jatetxeetan berehala, jateko aukera emango dizute, aisialdirako indarra eta denbora aurreztea ahalbidetuko du, baina baita ere:\n:: Sevastopol-en, Orendar.com-ekin, hiriaren, parke, jatetxe eta hotelen hotel, hotelak, hotelak eta hotelak.\n> Gure webgunean hotelak ikusi eta erreserbatu ditzakezu Sevastopol-en, bitartekaririk gabe, emonudo VIP klasetik.\nSevastopol - Greziako hiri dotorea, Gloria hiria. Bizitzetik Hiriko hiruhilekoak Krimeako penintsulako hego-mendebaldeko 23 baoien ertzean zabaldu ziren. Sevastopol administratiboki inkerman eta balaklava hiria, Kacha hiriko herria eta 40 herri eta herrialde array baino gehiago biltzen ditu, pixkanaka turistiko eta estazio zentroak bihurtzen ari direnak.\nSevastopol turismo gune oso handia da. Hau da Gloria militarraren hiria, arrantzaleen ertza eta itsasontzien ertza, azkenik, kostaldeko estazio bikaina da, faktore klimatikoen konbinazio paregabea duena. Sevastopolen, Errusiako itsas flota beltzaren oinarria dago, desfile militar ugari, kongresu zientifikoak egiten dira, atzerriko gurutzadurako estaldurak hona etortzen dira.\n<:: Sevastopol hotelak, hirigunean kokatuta, hirigunean kokatuta daude, hiriko erakargarri historikoak eta kulturalak bisitatzera etorri ziren turistentzat, hiriko egunean edo Flotearen eguna Primorsky Boulevard-en topatzeko . Sevastopolen hotel batzuk Bays Bays ertzean daude - Omega Bay, Reed, Cossack. Taxi bat eskuratu edo auto bat hartuz eskuratu ahal izango duzu - ez da hain altuak horrelako zerbitzuak Krimean.


Izadi Kirolak - Singular Dendak\nPortada » Izadi Kirolak\nMendiaren emozio guztia biltzen du Izadi Kirolak dendak, negozio bakarrean.\nProfesionalentzat zein hasiberrientzat, Donostiako saltoki honetan denetarik aurkituko dugu, besteak beste, hotzari aurre egiteko arropa zein mendirako materialik gogorrena. Produktu ugari dituzte, erosteko zein alokatzeko: moda, eskiatzeko materiala, zeharkaldietarako larrua eta askoz gauza gehiago.\nMendiko kiroletan espezialistak eta naturaren maitaleak dira, eta liburu zein kartografia espezializatuen eskaintza zabala dute. Gainera, edozeinek har dezake parte antolatzen dituzten espedizioetan; informazioa eskatu besterik ez da egin behar, dendan bertan edo web orriaren bitartez.\nKalitatea, langileen grina eta eskaintzen diren produktuen inguruko aholkularitza direla eta, saltoki hau erreferente bilakatu da hirian. Hala, ehunka pertsona gerturatzen dira soluzio bila, eta, hori lortzeaz gain, erosketa atsegina egiten dute.\n943 29 35 20\nNext ProjectReal Sociedad


Euskara batzordeak oharra argitaratu du, Zaragueta eskolaren 40. urteurrena dela-eta - Orioko Udala\nEuskara batzordeak oharra argitaratu du, Zaragueta eskolaren 40. urteurrena dela-eta\nAbenduak 27, 2017\n40 urte bete dira aurten Zaragueta eskolan euskarazko klaseak ematen hasi zirenetik eta, hori dela-eta, honako oharra argitaratu du Orioko Udaleko Euskara eta Hezkuntza batzordeak:\nZorionak Zaragueta eskolari!\n1977-78 ikasturtean hasi ziren euskarazko klaseak ematen Zaragueta eskolan eta aurten, beraz, 40 urte bete dira. Geroztik, bide oparoa egin du Zaraguetak euskarazko lerroak bultzatzen eta urte asko dira klase guzti-guztiak euskaraz ematen direla Orioko eskola publikoan.\nFranco hil berritan, eskola publikoko guraso eta irakasle askok ikusi zuten premia irakaskuntza publikoan ere euskara normaltasunez sartzeko, eta buru-belarri jarri ziren horretara. Orion ere guraso eta irakasle euskaltzale haien eraginari zor zaio, batez ere, eskolan euskara sartzea. Hasiera ez zen erraza izan eta bidean traba ugari topatu zituzten; baina etsi gabe jarraitu zuten aurrera eta, pausoz pauso, gaur egungo eskola euskalduna eraiki zuten.\nUdaleko Euskara batzordeak eskerrak eman nahi dizkie, herritarren izenean, euskararen aldeko txingurri-lana urtez urte egin duten guraso eta irakasle euskaltzaleei eta, oro har, gaur egungo eskola-komunitatea osatzen duten guztiei. Zorionak eta mila esker!\nOrioko Udaleko Euskara batzordea


Kontrol handiagoa eskatu dute Kontsumitzailearen Nazioarteko Eguna dela eta haurrei zuzendutako elikagaien publizitateari buruz. | Consumer\nKontrol handiagoa eskatu dute Kontsumitzailearen Nazioarteko Eguna dela eta haurrei zuzendutako elikagaien publizitateari buruz.\nAdingabeentzako edarien eta janarien sustapena arautuko duen kode bat sortzeko eskatzen du kanpaina batek\narabera: Igandea, 2009ko martxoaren 15a\nAdingabeei zuzendutako elikagaien publizitateak kontrol handiagoa behar du, herrialde garatu askotan eragiten duen haurren obesitatearen “izurritea” zabaltzen jarrai ez dadin. Hala adierazten du Consumers International (CI) erakundeak, Kontsumitzailearen Eskubideen Nazioarteko Eguna dela eta (gaur, martxoak 15).\n“Telebistak haurrak bonbardatzen ditu osasungarriak ez diren elikagaiekin doazen opariekin”, dio Espainiako Kontsumitzaile eta Erabiltzaileen Konfederazioak (CECU), eta “haurren obesitatearen pandemian eragiten duten” sustapen horiek arautzea eskatzen du.\nCECUk dioenez, Osasunaren Mundu Erakundearen (OME) txosten batek frogatzen du erlazio bat dagoela koipe, azukre eta gatz askoko elikagaiez egiten diren sustapenen eta haurren gosearen eta kontsumoaren artean, eta horrek “gehiegizko pisua eta obesitatea eragiten die”. Bost urtetik beherako 22 milioi haurrek baino gehiagok pisu-arazoak dituzte mundu osoan. Espainian, haurren eta gazteen % 40k baino gehiagok pairatzen dute arazo bera.\n“Junk Food Generation”\nConsumers International-ek “Junk Food Generation” (“Txatar-janariaren sorkuntza”) izeneko kanpaina bat egiten du, eta, horren bidez, nazioarteko kode bat sortzeko eskatzen du, adingabeentzako edarien eta janarien sustapena arautzeko.\n“Helburua da osasungarri ez diren elikagaiak dituzten adingabeei zuzendutako publizitatea geldiaraztea. Esan beharrik ez dago haurrek ezin izan dutela adin laburrean garatu errealitatea eta fantasia telebistan agertzen dena bereizteko behar den gaitasun kritikoa eta baloratiboa”, azaldu du CECUk.\nKontsumitzaileen erakundeak gogorarazi du Elikagaien Erregimenari, Jarduera Fisikoari eta Osasunari buruzko Mundu Estrategiak ohartarazten duela elikagaien publizitateak eragina duela elikagaien aukeraketan eta elikadura-ohituretan. “Osasungarriak ez diren produktuen sustapena, bereziki telebistaren bidez, kontsumo-ereduak ezartzen ari da, batez ere haurrengan, obesitatearen pandemia eragiten baitute”, azpimarratu du CECUk.\nhaurrak kontrol motivo-eu Munduko Eguna zuzendutako elikagaien publizitatea


Hizkuntza gutxituak plazara: martxan da "Hitz adina mintzo" - Arabako Euskara Zerbitzuak\nHizkuntza gutxituak plazara: martxan da “Hitz adina mintzo”\nAEZerbitzuak 2020-09-28 Sentsibilizazioa eta motibazioa\nOihaneder euskararen etxearen eskutik, munduko hizkuntza gutxituak ezagutzeko zikloak seigarren ikasturtea beteko du aurten\nUrrun sentitzen ditugu sarri munduko hizkuntza gutxituak. Ezer gutxi dakigu munduan zehar gure antzerako egoeran egon daitezkeen hainbat eta hainbat hizkuntzari buruz: beraien biziraute-ahalegina, berreskuratze-lana, gaur egungo egoera…\nOihaneder Euskararen Etxeak urteak daramatza mundu osoko hizkuntza gutxituak gure plazara ekartzen. Seigarren ikasturtea du honakoa, eta zazpi hizkuntza ekarriko ditu Gasteizera: sorabiera, lakota, nasa yuwea, mankanyera, pirineotako euskalkiak eta kalaallisut.\nUrriaren 14an izango da lehenengo saioa, Karlos Zurutuza kazetariarekin. “Hitzaren jabeak: amazig eta kurdu herrien hizkuntz biziberritze prozesuak” hitzaldia emango du berak. Ondoren, ikasturte osoan zehar, goian aipatutako hizkuntzei gertuko begirada bat emateko aukera izango dugu, hainbat hizlariren eskutik.\nInformazio osoa eta xehatua, Oihaneder etxearen webguneko albiste honetan.\nShare the post "Hizkuntza gutxituak plazara: martxan da “Hitz adina mintzo”"\nRuben Sanchez (Anhitzak): “50 hizkuntzatik gora bizi dira Gasteizen, eta horri balioa eman behar zaio”


Perbertsio dira | Iritzia | Berria\n2016ko martxoak 29\nAlbistegiek eskaintzen dituzten erreportajetxoak ikusi besterik ez dago aurten ere baiesteko udaberriko opor izenaz birbataiatu beharko genituzkeen hauek galdua dutela santutasuna eta, menderaezin batzuk izan ezik, fedea auzi materialagoetara desbideratua dugula: mendia, hondartza, bidaiak, edari- eta janari-festak... oporrak, egun ulertzen ditugun bezala. Alegia, lanik ez egitearekin batera —lana dutenek beti ere—, gozamena eta, egun ezinezkoa bestela, kontsumoa —ahal dutenek, beti ere—.\nAberriarenak ere asko galdu du balio-merkatu honetan, eta garai bateko erakustaldiak ahaztuta, ekitaldi xumeagoetara jotzen da. Oraindik ere eusten zaio pixka batean, hala ere, Podemosekoak eguna ospatzera behartzeraino, baina hor ere fedegabetzen goaz. Edo geure burua ez hain behartua ikusten errituetan parte hartzera. Fedea galdu dugu, edo konpromisoa, edo seguruenik biak.\nErrituak badu indarrik toki batzuetan: Espainian oraindik ere Aste Santuak indarra du, prozesioek-eta, ikuskizunaren alderdia nagusituta, urtean behineko parte hartzea nahikotzat jotzen den fede-osagai sui generis horrekin. Ez diet garrantzia kendu nahi, hala ere. Antzezkizunak dira, baina eduki eta mezu zehatz bateko antzezkizunak. Askok esango du tradizioagatik parte hartzen duela, eta antzezkizunetik duena kontuan hartzeko, esango dizute, epaitzeko orduan. Baina hain zuzen ere edukigabetu nahi izaten direnean bihurtzen dira arriskutsuen errituak, (ustez) desideologizatzen direnean. Beste prozesio batzuk ezagutzen ditut nik, alarde deitzen dietenak, eta haiek ere... baina bueno, isil nadin, ez naiz berta-bertakoa eta ezin dut ulertu. Prozesioekin ere tankeratsu, pontetik sekula edan gabea izanda, eta beraz alferrik ari naiz hari buruz osatzen ene sermoia.\nEspainiako erlijio ekitaldien kontuarekin, dena den, broma gutxi (gure alarde edo aberriarekin bezala, bestalde). Elizaren boterea handia da, eta kandelak paseatzen asteburuko fededun okasional asko egongo bada ere, erroak boterearen egituretan ondo sustraituta daude. Zoaz haien aurka zerbait adieraztera, modu apur bat gogor edo lotsagabean, eta titiriterotzat joko zaituzte —historikoki botereak, alegia elizak, titiriteroei eman izan dien tratua emanda, esan nahi baita—. Prozesioetan atera eta gurtzen duten ama birjina horietarik pare bati dominak jarritakoa da Espainiako Barne ministroa. Benetan, ez da txantxa, eta hor segitzen dute biek ala biek, ministroak eta ama birjinak, perbertsioa beste zerbait balitz bezala.\nEz naiz tematuko izendapen aldaketekin, izana aldatuta izenarena etor daiteke geroago, nik ere bai baitakit gatozen tokitik gatozela; baina ez gaitzatela nondik gatozen horrek betiko lotu. Izendapenak ez dakit, baina ohitura eta tradizio zenbait aldatu behar dira. Fede-sakrifizioak utzi eta gozamenaren alorrera lerratzen bagara, txarra ez, gozamena zertzen eta definitzen lan handia badugun arren, horrek ere herren handiak eta zer aldatu latzak dituen arren (gozamena maiz, maizegi, beste batzuen ustiapenetik etortzea, hasteko, poblazioaren erdiarena...).\nArintasunaren, are arinkeriaren, aldeko proklamatzat hartuko du askok. Sakontasuna faltan botako, are konpromisoa ere. Ez dut hain urrutira iritsi nahi. Sakristia usaina behingoz kentzearekin konformatzen naiz, ema dezakeena baino handiagoa baita, perfumatzen duten arren. Azken asteotan gure eskoletako ikasleen mailaren inguruko gogoetak plazaratu dira. Ba gogorarazi nahi dut erlijioa izeneko ikasgai bat dagoela. Eta Eliza eskola askoren jabe eta zuzendari dela. Hori ere perbertsioa ez balitz bezala.


Tolosaldea Sahararekin adierazpena - Noticias - Elduain\nTolosaldea Sahararekin adierazpena\nImprimir Tolosaldea Sahararekin adierazpena\nTOLOSALDEA SAHARAREN ADIERAZPENA ONARTZEKO PROPOSAMENA.\nAlkateak mozioaren manifestuari ekiten dio, izanaz bere letraz letrazko edukia:\nSaharar errepublika arabiar demokratikoa (SEAD) aldarrikatu zeneko 43. urteurrenean, Tolosaldea Sahararekin elkarteak Tolosaleako udalbatzei ondoko mozioa aurkezten dio hurrengo ohiko plenoan eztabaidatu bozkatu eta onartu dezan.\nUdalbatza honek ondokoa adierazi eta eskatzen du:\n1.-Mendebaldeko Saharako lurralde okupatuetan etengabe gertatzen diren manifestazio eskubidearen zanpaketa, atxiloketak, torturak eta tratu txarrak, bortxaketak, desagerketak, deportazioak eta orokorrean giza eskubideen aurkako erasoen salaketa irmo eta erabateko gaitzespena adierazten du.\n2.-Mendebaldeko Sahararako Erreferendumaren Nazio Batuen Erakundearen Misioa (MINURSO) giza eskubideen arloko eskuduntzak izan dezan eskatzen du, Nazio Batuen erakundeak (NBE) munduan zehar hedaturik dauzkan misioen artean giza eskubideen arloa baztertzen duen misio bakarra izateari utzi diezaion.\n3.-Sahararrei eta pertsona orori dagokigun mugimendu askatasunaren errespetua eta Mendebaldeko Saharako biztanleak zatitzen duen 2600km luze den lotsaren harresia eraistea eskatzen du.\n4.-Mendebaldeko Saharako baliabide naturalen legez kanpoko ustiatzeari uko egitea eta zehazki,saharar arrantza bankuetan arrantza egiteko Europar batasuneko (EB) eta Marokoko estatuaren arteko ituna etetea eskatzen du.\n5.- Europar Batasuneko (EB) gainontzeko estatuekin batera, Saharar Errepublika Arabiar Demokratikoaren (SEAD) autodeterminaziorako eta independentziarako eskubidea aitortzea eta nazioarteko zuzenbidean jasotako jurisprudentzian oinarrituz, Mendebaldeko Saharako kolonizazio prozesua amaitzea eskatzen du.\n6.- Espainiar estatuko diputatuen kongresuak ebatzitakoa behingoz betetzea eta gerran aurkitzen diren estatuei, Marokokoa kasu, armak saltzea debekatzen duen ebazpena betetzea, hau da, bere legedia betetzea eskatzen du.\n7.-Saharar Errepublika Arabiar Demokratikoa (SEAD) aldarrikatu zeneko 43. urteurrenarekin bat etorriz, 2019ko Otsailaren 27an Mendebaldeko Saharako bandera zuen udaletxean zintzilikatzea adostea.\nPresidentziak aurkeztutako adierazpena bozkaturik, onartua gertatzen da Elduainen 2019ko otsailaren 19an.


Adunako herri eskola: 2018/09\nGaur goizean autobusa hartu eta Ezkiora joan gara. Bertan, Igartubeitiako baserria ikusi eta xaboia ere egin dugu. Ikusi, ikusi zer ondo pasa degun!\nAdunatarrak kotxerik gabeko eguna errebindikatzen\nAurten ere 3., 4., 5. eta 6. mailakoak eskolatik atera eta bizikletan gozatu ederra hartu dugu. Zizurkilen eta Billabonan beste eskolako ikasleekin elkartu gara eta oso ondo pasa dugu. Hamaiketako goxo bat ere eman digute: Gazta bokadiloa, sagar zukua eta sagarra.\nInbidia pixka bat pasa nahi baduzue, honako bideo hauek ikusi!!!\nAsteazkenean, urtero bezala, bero handia egin arren, ikasturteko lehen txangoa egin genuen. Txabolak egiten eta elkarrekin hartuemanak sendotzen primeran ibili ginen.\nIkasturte berria eta talde berria. Aurrena, gure burua aurkeztuko dugu, ez zaizue iruditzen? Gu Adunantxoak gara, 3. ziklokoak, eskolako nagusienak. Gogotsu eta asmo berriekin hasi dugu ikasturtea, baratzari errepaso bat eginez!\nBaratzaren laguntzaile bihurtuta jarraian duzuen liburuxkan ikus ditzakezue gaur goizean egindako azterketa, ikusi ditugun arazoak eta gure aldetik ditugun hobetzeko proposamenak ere. Zuen aldetik erremedio naturalen bat edo baldin badakizue, ongi etorriak izango dira.\nGaia Adunantxoak, Baratza\n2018 ikasturtean Adunako eskolan jangelan bazkaltzen gelditzen direnen IRAILEKO menua honako hau duzue.\nKAIXO, LAGUNOK,GAUZA BERRIAK IKASTEKO ETA ONDO PASATZEKO ASMOAREKIN HASI DUGU KURTSO BERRIA.UDARA ETA GERO, LAGUN GUZTIAK ELKARTU GARA BERRIZ ERE.ELKARREKIN JOLASEAN IBILI GARA.IKUSI, IKUSI ZE AURPEGI IRRIBARRETSU DITUGUN.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazioaren Automatizazioa (Modulua)" topic_facet:"Sistema automatizatuak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazioaren Automatizazioa (Modulua) Proposatutako gaia: Sistema automatizatuak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...


Aste honetan “Donosskino” festibala, Donostian | Nontzeberri\nHasiera/IKUS-ENTZUN/Aste honetan “Donosskino” festibala, Donostian\nDonosskino festibalaren bosgarren edizioa egingo da Donostian, urriaren 5etik 9ra. Kristonkino kolektiboak antolatzen ditu ekimena eta bertako emanaldiak, Donostiako Antzoki Zaharreko pantaila handian ikusgai izango direnak.\nLehen egunean, 1979ko Alien (Ridley Scott) filma omenduko dute Alien: The Director’s Cut filmaren bidez, baina beste 23 film labur lehiatuko dira ShortZinema sailean.\nSei euskal film labur izango dira ikusgai: Dar-dar (Paul Urkijo Alijo), El perro (Daniel Cortazar), Hemen izango da (Amaia San Sebastian), Maite (Xabier Larrazabal), Polvo somos (Estibaliz Urresola), La colcha y la madre (David Perez Sañudo).\nAipatutako lanok Etxean Shortuak saria eskuratzeko hautagaiak izango dira. Sari horiez erabakitzeaz Dorleta Urretabizkaia aktorea, Molly Izaga zinemazale eta Zinemaldiko kolaboratzailea eta Oskar Tejedor zinemagilea arduratuko dira.\nSari horiek guztiak urriaren 9an egingo duten sari banaketa ekitaldian jakinaraziko dira.\nPantailaratuko diren lan guztien zerrenda osoa, ordutegiak eta bestelako informazioa, Donosskino jaialdiaren webgunean dituzue.


1. Pintura Saria aurkeztu dau Arkeologi Museoak - bizkaie.biz\nBizkaie! 2018-04-25 09:45 Kulturea\nArteak eta arkeologiak bat egiten dabe ekimen parte-hartzailea dan 1. Pintura Sarian. Bilboko Arkeologia Museoko arduradunek azaldu dabenez, 16 urte gorako persona guztiak parte hartzera konbidauta dagoz, euren maila artistikoa edozein dala be.\nSariketa honetan parte hartzeko, kalidade artististikoa eta aztarna arkeologikoen interpretazino sortzailea balorauko dira. Gai bakarra izango da: Arkeologi Museoa: Museoa eta bere bildumea. Izena emoteko epea zabalik dago honezkero: 94 404 09 90 telefono zenbakira deituta edo arkeologimuseoa@bizkaia.eus helbidera idatzita.\nIzen-emoteagaz batera, Museorako sarrera bi doban oparituko dituela aurreratu dabe antolatzaileek eta lehiaketea egingo dan aurreko egunera arte baliozkoak izango dira honeek.\nLanak osorik edo modu partzialean Museoan sortu beharko dira eta ezin izango dabe 100 zm. baino gehiago izan euren edozein alde handienetik. Obraren bat parte desbardinez osotuta badau (diptikoak, triptikoak...) zati guztiak batuta neurtzen dabena hartuko da kontuan. Artelanak Arkeologi Museoan entregau behar dira, sinatu barik eta atzealdean izena-emoteko boletin zenbakiagaz. Obrak jasoteko ordutegia 10:00etatik 14:00etara arte eta 16:00etatik 18:00etara izango da.\nHorrezaz gan, parte hartzen daben personek hitzordu bat eskatu ahal izango dabe lehiaketea amaitu baino lehen, Museoaren edota euren obrarako aukeratu daben piezen ganean konsultak egin ahal izateko.\nObra irabazleak kultura, arte eta arkeologia adituez osotutako epaimahaiak aukeratuko ditu. Sarien banaketea maiatzaren 19an, 19:00etan izango da. Lan irabazleak Arkeologia Museoko sare sozialetan zabalduko dira.\nIrabazleak Santimamiñeko Zaldia agertzen dauen plaketa bat, 100 euroan balorautako pintura materiala, liburu sortea, Arkeologi Museoak atondutako ibilaldi baterako gonbidapen bi eta beste sarrera Vip bi eskuratuko ditu.


Galaxiek topo egiten dutenean - Zientzia.eus\n22.390 eduki kontsultagai\nHasiera » Artikuluak » Galaxiek-topo-egiten-dutenean\n2013/04/25 Miguel Querejeta Pérez - Astrofisikaria Iturria: Elhuyar aldizkaria\nMount Wilson izeneko mendiaren tontorrean, Kalifornian, garai hartan munduko teleskopiorik handiena zena gau ilunari begira zegoen, bere 100 hazbeteko diametro itzelarekin. Teleskopioaren atzean, Edwin Hubble izeneko gizon gazteak aparatua ondo fokatuta zegoela egiaztatzen zuen gauero, eskuarekin pipa piztuari eusten ziolarik, Sherlock Holmes pertsonaiaren antzera. Astronomo amerikarrak 1919 eta 1926 urteen artean lortu zituen argazkiei esker, Baker Streeteko detektibearen mailako misterioa argitu zuen: M31 eta M33 nebula espiralak aztertuz, frogatu zuen mota honetako astroak gure galaxiatik at dauden izar-multzo erraldoiak direla, gauean begi-bistaz ikus ditzakegun izarrak baino askoz urrutiago kokatuak.\n1. irudia: Edwin Hubble astronomoaren argazkia. Eskuinean, hark proposatutako galaxiak sailkatzeko diagrama. Diagramaren ezkerrean, galaxia eliptikoak aurki ditzakegu, kolore gorrixka dutenak eta izar zaharrez osatuak, ia gasik ez dutenak. Eskuinean, berriz, galaxia kiribilak kokatzen dira, kiribiltasunaren arabera sailkatuta. Beso espiraletan izar jaioberri urdinak daude, eta horregatik hartzen dute besoek kolore urdinxka. Arg. Western Washington University\nEdwin Hubble bikainak horrela ebatzi zuen astronomoen artean bukaezina bilakatzen ari zen eztabaida. Haren sinbolotzat hartu ohi da 1920ko apirilaren 26an Washingtonen egin zen hitzaldia; bertan, Great Debate izeneko gai korapilatsua aztertu zuten, forma espiraleko nebulosak gure galaxian kokatutako hodei moduko egiturak edota askoz urrutiago dauden astro erraldoiak diren, unibertso uharteen modukoak. Eta Hubble izan zen eztabaida bizi hari bukaera eman ziona, gaur egun galaxiatzat hartzen ditugun egiturak gure Esne Bidetik kanpo daudela frogatuz. Baina, horretaz gain, galaxiak sailkatzeko modua ere proposatu zuen, morfologiaren araberakoa. Hala ere, azken hamarkadetan egindako behaketei esker, badakigu “unibertso uharte” ez dela objektu horiek adierazteko modurik egokiena, unibertsoan ia ezer ez baitago isolaturik, ezta galaxia gehienak ere.\nIrrati-uhinak, Unibertsoari begiratzeko era berria\n2. irudia: Astronomoek Unibertsoari uhin-luzera berriak erabiliz begiratu ziotenean, zenbait ezuste topatu zuten. Esaterako, goiko irudian NGC7252 uhin ikusgaietan nolakoa den ikus dezakegu. Irrati-uhinetan aztertuz gero, aldiz, hidrogeno eta gasez osatutako isats luzeak atzematen dira, elkarketa galaktiko baten eragina (kolore urdinez beheko irudian). Arg. NASA (Hubble Space Telescope, HST) eta NRAO/AUI.\nNork ez ditu txikitan limoi-zukua erabiliz mezu sekretuak idatzi? Luma edo makiltxo batez baliatuz idazten genituen, eta papera hutsik zegoela eman arren, guk bagenekien paperak bere baitan mezua gordetzen zuela. Kandela baten sutara hurbiltzean, magia balitz bezala, mezua pixkanaka-pixkanaka agertzen zen gure begien aurrean. Horren antzeko agerpen magiko bat gertatu zen astronomoek unibertsoari uhin-luzera berriak erabilita begiratu ziotenean. Gure begiek ez dute edozein motatako argia jasotzen, espektro ikusgaiko koloreak soilik atzematen baititugu. Beste uhin-luzera batzuk ere erabiltzen ditugu eguneroko bizitzan: mikrouhinek, esaterako, janaria berotzen laguntzen digute, eta uhin luzeek irratia entzuteko aukera ematen digute. Baina gure begiek ezin dituzte uhin horiek atzeman, eta, horregatik, lehen behaketa astronomikoak uhin-luzera ikusgaietan oinarritu ziren. 1940ko hamarkadan, irrati-uhinak ere erabiltzen hasi ziren unibertsoaren irudi zehatzagoa osatzeko, eta horrek zenbait ezuste ekarri zien astronomoei.\nUstekabeetako bat 2. irudiak irudikatzen du. Uhin ikusgaietan, ezkerreko irudian, galaxia espirala atzematen da; irrati-uhinek, aldiz, agerian uzten dute gas eta hautsez osatutako isatsa, beste galaxia batekin topo egitearen eragina. Horretaz gain, uhin-luzera berriak erabiltzerakoan, Edwin Hubble astronomoak proposatutako sailkapenetik kanpo geratzen ziren galaxia ugari aurkitu zituzten, Arp izeneko katalogoan jasotzen direnak hain zuzen. Antennae bezalako sistema “bereziek” (3. irudia) argi uzten zuten badaudela unibertsoan morfologia benetan bitxiak dituzten galaxiak, eta gehienak bukatu gabeko topaketak dira.\n3. irudia. Goian, galaxien topaketen lehen simulazioak (Toomre & Toomre 1972). Bertan, antzeko masa duten bi galaxiaren elkarketa simulatzen da, angelu ezberdinetatik ikusita, Antennae sistema nola sor zitekeen aztertzeko. Behean, Antennae sistema bikoitzaren irudia ikus daiteke (NGC4038/39), biak konparatu ahal izateko. Arg. Toomre & Toomre 1972, eta Jack Harvey, Steve Mazlin, Rick Gilbert, and Daniel Verschatse.\nBenetan ederra izango litzateke dantza kosmiko horietako baten lekuko izatea. Tamalez, gure denbora-eskala laburren ondorioz, ezin diegu galaxien eboluzioei jarraitu. Unibertsoan, zenbat eta distantzia handiagoetara jo, orduan eta denbora-eskala luzeagoak behar ditugu aldaketak antzemateko; eta, galaxiak hain dira handiak, non haien dantzek ehunka milioi urte irauten duten. Baina, eskerrak, astronomook badugu arazo horri aurre egiteko bidea: simulazioak. Galaxien topaketen lehen simulazioak 1972. urtean egin zituzten Toomre anaiek (ikusi 3. irudia). Momentu horretatik, eredu informatiko zehatzagoak egin izan dira, eta, haiei esker, badakigu galaxien arteko topaketak ikuskizun paregabeak direla: batzuetan, dantza motela osatzen dute, balsen modukoa; beste askotan, elkarketa bortitzak dira, galaxien egitura guztiz eraldatzen dutenak.\nIzar eta galaxien jaiotza\nHarrigarria bada ere, izarren arteko talka ez da ia inoiz gertatzen galaxiek elkarrekin topo egiten dutenean. Nola izan daiteke ba, milaka milioi izarrek osatutako bi astro erraldoi batzea, prozesu horren ondorioz izar-pare batek ere elkarri jo gabe? Arrazoia nahiko sinplea da, eta eskala espazialen eragin zuzena. Izarren arteko distantzia izarren tamaina baino milioika handiz handiagoa da, eta, horregatik, izarrek elkarrekin aurkitzeko probabilitatea izugarri txikia da. Adibidez, Eguzkiak milioi bat kilometro inguruko diametroa du, eta Eguzkitik hurbilen dagoen izarra, Proxima Centauri, 40 bilioi kilometrora dago, antzeko diametroa izanda. Tamaina eta distantziaren arteko aldea irudikatzeko, futbol-zelaia erabil dezakegu: bi izar horiek zelaiaren muturretan kokatuko bagenitu, Eguzkiak hauts-izpi baten tamaina izan beharko luke proportzioa mantentzeko!\nBeraz, galaxien zati gehiena hutsa da, edo, hobeto esanda, oso dentsitate txikiko gas eta hautsez beteta dago. Hortaz, elkarketa galaktikoetan benetan talka egiten duena gasa da, izar berriak sortuz. Xehetasunak oraindik ez ditugu zehazki ezagutzen, baina badirudi, topaketaren ondorioz, galaxien dinamika aldatu egiten dela, gasa zentrorantz bideratuz; horrek dakarren konpresioaren legez, izarrarteko gasaren dentsitatea handitu, zatitu eta izar berriak jaio egiten dira prozesuan.\nOrain arte ez dugu aipatu topaketaren emaitza zein parametrok baldintzatzen duten. Argi dago jatorrizko galaxien morfologiak zerikusia izango duela emaitzarekin: ez da gauza bera bi galaxia espiralek topo egitea edota bi galaxia eliptikoren elkarketa. Galaxien orbiten ezaugarriek ere garrantzi handia dute: hasierako abiadura, norabidea, galaxia bakoitzaren errotazio-mugimendua... Hala ere, badago elkarketa guztiak bi talde nagusitan banatzen dituen ezaugarri bat: bi galaxien arteko masa-arrazoia, hain zuzen. Galaxia bat bestea baino askoz txikiagoa bada (minor merger), galaxia handiak arazorik gabe bereganatzen du bestea; prozesu kanibalista horretan, galaxia txikiak atzean uzten duen izar eta gasez osatutako isatsa atzeman daiteke. Galaxia nagusiak, aldiz, bere barneko esferoide edo erraboila zertxobait handitzen du (Hubble diagraman ezkerretara mugituz), baina gehiegi aldatu gabe. Mota honetako elkarketa apalak uste baino askoz arruntagoak dira, eta, gaur egun, galaxia gehienek bere bizitzan zehar gutxienez halako bat jasan dutela pentsatzen dugu.\n4. irudia: Diagrama honek modu eskematikoan irudikatzen du minor merger eta major merger topaketen arteko aldea. Goiko lerroan, galaxia espiral batek galaxia nano eliptikoa bereganatzen du. Bigarren fasean, hidrogeno eta hautsez osatutako isatsa ikus daiteke. Azken fasean, aldiz, sistema erlaxatu ondoren, efektu bakarra galaxia nagusiaren erraboila handitzea eta beso espiralak estutzea da. 1. irudiko diagramari erreparatzen badiogu, horrek esan nahi du galaxiak Hubble diagraman zertxobait ezkerretara egin duela. Bigarren lerroan, aldiz, antzeko masa duten bi galaxia espiralek egiten dute topo. Topaketa gertatzerakoan, bigarren fasean, egitura irregularrak eta isats luzeak nabarmenak dira. Zenbait ehunka milioi urteren ondoren, erlaxatzerakoan, galaxia eliptiko baten aurrean egongo gara. Hubble diagraman ezkerretara egin dute galaxiek kasu honetan ere, lehen baino modu nabariagoan. Arg. Miguel Querejeta Perez\nMasa-arrazoiaren beste muturrean, ingelesez major merger deritzen topaketa bortitz eta ikusgarriak aurki ditzakegu. Bi galaxiek antzeko masa dutenean, oso forma anitzak ager daitezke talka gertatzen denean. Jatorrizko galaxiak espiralak baziren, egitura espirala guztiz hautsi, eta, erdialdean, izar jaioberriz osatutako bola desordenatua agertuko da, bere inguruan elkarketaren su artifizialak oraindik nabari direla. Ehunka milioi urte batzuk igaro ondoren, aldiz, kanpoko isats horien materiala sakabanatu egingo da, eta, kolisio bortitzak gas guztia agortu duenez, izar berririk ez da sortuko. Momentu horretatik aurrera, izar zaharrez osatutako galaxia eliptiko gorria izango dugu esku artean.\nEsne Bidearen etorkizuna\nGure galaxiak ere izan du (eta izango du) auzotarren bisita. Teleskopioz haloa deritzon inguruko eremua aztertuz, gure Esne Bideak bereganatu dituen astroen aztarnez inguratuta gaudela jakin izan dugu. Ondorioz, Esne Bidearen gaur egungo egitura topaketa xume horien eragina dela esan dezakegu. Baina, are gehiago, gure galaxia bete-betean harrapatu dugu beste galaxia bat jaten ari zela. Sagittarius galaxia nanoa Esne Bidearen satelitea da, haren inguruan biraka dabilelako, baina pixkanaka gure Esne Bideak beregana erakartzen du, bien arteko distantzia txikiagotuz. Lehen aipatu ditugun adibideetan bezala, Sagittarius galaxia nanoak hain masa txikia duenez, apurka-apurka desegiten ari da elkarketa aurrera joan ahala, hidrogeno eta hautsez osatutako isats luzea atzean utziz.\nBaina zein ote da Esne Bidearen beraren etorkizuna? Beti izango al da galaxia espirala? Hori argitzeko, gure auzotar masiboenei erreparatu beharko genieke. Andromeda galaxia, hain zuzen, nahiko hurbil daukagu, eta abiadura-neurketek adierazten digutenez, gerturatzen ari zaigu: bi galaxien arteko talka saihetsezina da. Hemendik milaka milioi urtera gertatuko da elkarketa, eta, horren ondoren, galaxia berri bateko biztanle izango gara. Galaxia sortu berri hori erraldoia izango da, eta kanpotik kolore gorrixka antzemango zaio; galaxia eliptiko handi bateko biztanle izango gara orduan. Emaitza horretara eramango gaituen dantza kosmikoaren ezaugarri zehatzak ezin ditugu oraindik jakin, baina argi dago merezi izango duela ikuskizun paregabe horren lekuko izatea.\nCox, T. J.; Loeb, A. (2008). “The collision between the Milky Way and Andromeda” . Monthly Notices of the Royal Astronomical Society, 386.\nKennicutt, R. C.; Schweizer, F.; Barnes, J.E. (1998). “Galaxies: Interactions and induced star formation”. SAAS-Fee Advanced Course, 26.\nSmith, B.; Higdon, J.; Higdon, S.; Bastian, N. (2010). “Galaxy Wars: Star Formation and Stellar Populations in Interacting Galaxies”. ASP Conference Series, 423.\nToomre, A.; Toomre, J. (1972). “Galactic Bridges and Tails” Astrophysical Journal, 178.\nHubble-ren argazkiak 1994-6-1\nIzar gazteak detektatu dira uste ez zen tokian 2018-10-29\nGalaxia eliptikoen sorreraz 1991-11-1\nGalaxia matxinoa 2002-3-1\nGalaxien arteko gasak elikatzen du Esne Bidea 2018-10-29


Esne artifizial motak eragina du haurraren pisuan | Consumer\nEsne artifizial motak eragina du haurraren pisuan\nAurkikuntza horrek eragina du haurren obesitatea, diabetea eta bestelako gaixotasunak garatzeko arriskuan.\nEsne artifizialez elikatzen diren haurtxoen pisua handitu egiten da hartzen duten esne motaren eraginez, Filadelfiako (AEB) Monell Adiera Kimikoen Zentroak egindako azterlan baten arabera. Azterketa hori “Pediatrics” aldizkariaren edizio digitalean argitaratu da. Aurkikuntza horrek zerikusia du haurren obesitatea, diabetea eta bestelako gaixotasunak garatzeko arriskuarekin.\n“Badakigu esne artifizialez elikatutako haurtxoek amaren esnea hartzen dutenek baino pisu handiagoa dutela. Baina ez genekien hori horrela ote zen esne artifizial mota guztien kasuan”, azaldu zuen Julie Mennella ikerketaren arduradunak. Nahiz eta haurrentzako esne gehienak behi-esnean oinarritzen diren, badira soja edo proteina hidrolizatuak ere. Proteina hidrolizatuak dituzten formulek proteina predigerituak dituzte, eta beste formula batzuetako proteina ukigabeak onartzen ez dituzten haurrei ematen zaizkie.\nUste da aurrez hazitako proteinak hestean jarduten direla janari baten amaiera hasteko, eta, ondorioz, janari txikiagoak eta kaloria gutxiago kontsumitzen dira. Autoreek planteatu zuten formula hidrolizatuekin elikatzen ziren haurtxoek gutxiago jango zutela eta hazkuntza-eredu aldatu bat izango zutela behiaren proteinetan oinarritutako esnez elikatutako haurtxoekin alderatuta. Azterlanean, esne hidrolizatua hartzen zuten haurrek behi-esnean oinarritutako esneak baino pisu txikiagoa hartu zuten. Hazkunde lineala ez zen desberdina izan bi taldeetan, eta horrek frogatzen du hazkundearen arteko aldeak pisuari egozten zaizkiola. “Formula guztiak ez dira berdinak; bi formula horiek kaloria kopuru bera dute, baina nabarmen aldatzen dira haurren hazkundean duten eraginari dagokionez”, adierazi zuen Mennellak.\nDatuak esne artifizialez elikatutako haurtxoentzako Estatu Batuetako arau nazionalekin konparatu zirenean, proteina hidrolizatuak hartzen zituzten haurren pisu-irabaziaren tasa ama-esnearen estandarrekin konpara zitekeen; behi-esnean oinarritutako formulekin elikatutako haurrek, berriz, pisua irabazi zuten amaren esnearekin elikatutakoek baino tasa handiagoarekin. “Proteina hidrolizatuak hartzen zituzten haurrek amaren esnearekin elikatutakoen antzeko hazkunde-patroiak zituzten, besteak beste, behi-esnean oinarritutako formula hartzen zutenen aldean kantitate gutxiago kontsumitzen zutelako”, azaldu zuen Mennellak.\nAutoreek adierazi zuten aurkikuntza horiek haurren esne artifizialaren osaerak elikaduraren, hazkundearen eta osasun metabolikoaren gainean epe luzera dituen eraginak ulertzeko beharra azpimarratzen dutela. Gainera, etorkizuneko azterketetan, metabolismo- eta energia-gastuko neurriak erabiliko dira banakako formulek hazkundean nola eragiten duten eta amaren esnetik nola bereizten diren aztertzeko.\ndiabetes leche-eu obesidad-eu proteina hidrolizatuak soja


2012 urria | Boligrafo gorria\nHasiera » Data honetan egindako artikuluak: urria, 2012\nPatxi Lopez (apetaz aukeratutako instanteak)\nPosted by Gorka Bereziartua in Euskalerria Irratirako Burutazioak, Politika\nPatxi Lopez PPrekin pakturik ez zuela egingo esaten eta Patxi Lopez PPrekin paktua sinatzen. Patxi Lopez Gernikan poesia errezitatzen. Patxi Lopez Ajuria Enean. Patxi Lopez erdaraz. Patxi Lopez euskaraz-edo. Patxi Lopez euskaltegitik hanka egiten. Patxi Lopez “lehendakari lasaia” eta Patxi Lopez “leindiekaria”. Arkimedesen printzipioa zein den jakin ez, Patxi Lopez. Patxi Lopez iPhone berriarekin. Patxi Lopez bekain urduriarekin. Patxi Lopez gazte garaiak gogoratzen. Patxi Lopez...\nZuloak: huts egindako fake bat\nExistitzen ez den talde bati buruzko dokumentala iragarri, existituko balitz bezala; eta sekretua mantendu ia filma estreinatu arte. Fermin Muguruzak irailaren 22an jakinarazi zuen Zuloak taldea izen bereko dokumentalerako beren beregi sortu dela, ordurako euskal kulturaren gezurmendietan bolo-bolo zebilen zurrumurrua konfirmatuz. Mockumentary bat da Zuloak beraz, fake bat, planteamendu aldetik 1984ko This is Spinal Tap gogora ekar dezakeena.Taldearen sorrera eta hasierako urratsak kontatzen...\nGoya sarien bezpera\nPosted by Gorka Bereziartua in Zinemaldia 2012\nMaila oneko Sail Ofiziala ikusi dugu aurten azken bi urteetakoaren aldean, eta beharbada horregatik, palmaresa ezagutzera eman denean ez ditu inoren begietako globoak leherrarazi. Kontsentsu grisetik gertu ote gaude kritika egurkoiak partitzeko hain egokiak ziren Zinemaldiko sarietan? Ez hain azkar. Lotu zaldi hori, bakero. François Ozonen Dans la maison pelikula ona da, inor lotsaraziko ez duen Urrezko Maskor bat behingoz –akordatzen iazko Isaki Lacuestaren Los pasos doblesekin? Ez? Nik...


Bourget-en-Huile - Wikipedia, entziklopedia askea.\n45° 29′ 05″ N, 6° 12′ 25″ E / 45.4847°N,6.2069°E / 45.4847; 6.2069Koordenatuak: 45° 29′ 05″ N, 6° 12′ 25″ E / 45.4847°N,6.2069°E / 45.4847; 6.2069\nChamp-Laurent, Le Pontet, Saint-Alban-d'Hurtières eta La Table\n76 (%51.7) 71 (%48.3)\nBourget-en-Huile Frantziako udalerria da, Savoia departamenduan dagoena, Auvernia-Rodano-Alpeak eskualdean. 2013an 130 biztanle zituen.\n2007an Bourget-en-Huile udalerrian erroldatutako biztanleak 130 ziren. Familiak 44 ziren, horien artean 12 pertsona bakarrekoak ziren (12 bakarrik bizi ziren gizonak), 12 seme-alabarik gabeko familiak ziren eta 20 seme-alabak dituzten bikoteak ziren.\n2007an 123 etxebizitza zeuden, 51 familiaren etxebizitza nagusia ziren, 59 bigarren erresidentzia ziren eta 13 hutsik zeuden. 119 etxeak ziren eta 4 apartamentuak ziren. 51 etxebizitza nagusietatik 49 bere jabearen bizilekua ziren, 1 alokairuan okupaturik zegoen eta 1 doan lagata zegoen; 1ek gela bat zuen, 1ek bi zituen, 4 etxek hiru zituzten, 9 etxek lau zituzten eta 36 etxek bost zituzten. 48 etxek euren parking plaza propioa zuten azpian. 19 etxetan ibilgailu bat zegoen eta 30 etxetan bat baino gehiago zituzten.\nBourget-en-Huile udalerriko biztanleria-piramidea 2009an .\n2007an lan egiteko adina zuten pertsonak 79 ziren, horien artean 57 aktiboak ziren eta 22 inaktiboak ziren. 57 pertsona aktiboetatik 53 lanean zeuden (30 gizon eta 23 emakume) eta 3 langabezian zeuden (1 gizon eta 2 emakume). 22 pertsona inaktiboetatik 11 erretiraturik zeuden, 4 ikasten zeuden eta 7 "bestelako inaktibo" gisa sailkaturik zeuden.\n2009an Bourget-en-Huile udalerrian 60 unitate fiskal zeuden, 153 pertsonek osaturik. Pertsona bakoitzeko diru-sarrera fiskalaren mediana urteko 17.007 euro zen.\n2000. urtean Bourget-en-Huile udalerrian 4 nekazaritza-ustiategi zeuden.\nBNF: 15273987r (data)


New Seven Knights 2 abiarazten da mundu osoan doako jokoarekin\nHasiera » Azken albisteak » Egin klik hemen zure prentsa oharra bada! » New Seven Knights 2 abiarazten da mundu osoan doako jokoarekin\nSeven Knights-en Netmarble-ren jatorrizko eta aspaldiko mugikorrentzako rol-jokoaren zaleek frankiziaren atal zinematografiko berri, sakon eta murgilgarrian hasi ahal izango dute Seven Knights 2-k ofizialki mundu osoan debuta egiten duen bitartean. Jokoa orain doan deskargatu daiteke App Store eta Google Play-n. Erabiltzaileek bideo berri bat ikus dezakete aurkezpenerako Seven Knights 2 YouTube kanal ofizialean.\nSeven Knights 2 jatorrizko Seven Knights jokoaren ondoren 20 urtera gertatzen da. Istorio berri honek Lene-k zuzendutako Daybreak Mertzenarioak ditu ardatz, jatorrizko jokoan Seven Knight-en kide den Eileenen alaba. Daybreak Mertzenarioak Rudy aurkitzeko bidaiari ekingo dio, Zazpi Zaldunen azken kidea, Phiné izeneko neska misteriotsu batek parte hartzen duten gertaera batzuen ostean. Mundu osoko zaleek heroi karismatikoak biltzen eta garatzen has daitezke orain istorio zinematografiko sakon eta murgilgarri batean parte hartzen duten bitartean.\nJokoaren aurkezpena ospatzeko, Netmarblek "New Mercenary Commander Special Daily Login" gertaera bat antolatzen ari da, erabiltzaileek hainbat sari desblokeatzeko aukera emanez, besteak beste, "Saint of Light Karin" maila kondairazko bat jokoan egunero saioa hasten denean.\nJokalariek abiaraztean espero ditzaketen ezaugarri nagusiak hauek dira:\n• Heroi karismatiko bilgarriak: guztira 46 karaktere daude abiaraztean biltzeko eskuragarri, jatorrizko Seven Knights-en pertsonaia ezagunak barne, Seven Knights 2 pertsonaia berriekin batzen direnak barne.\n• Boss Fights erronkak:\no Jokalariek baraja ezberdinekin estrategiak egitea espero dezakete hainbat heroi konposizio, formazio eta maskota erabiliz\no Horrez gain, jokalariek guduetan parte hartuko dute ikus-entzunezko harrigarriak dituzten trebetasunak erabiliz, eta denbora errealeko talde-borroketan parte hartzen duten bitartean, lau heroi aldi berean kontrolatzen dituzte.\n• Istorio zinematografiko sakona eta murgilgarria: Seven Knights 2-k istorio sakon eta murgilgarria eskaintzen du, kalitate handiko zinema-eszena bi orduz, rol-jokoen zaleek goza dezaten.\nSeven Knights 2 RPG zinematografiko mugikor bat da, jokalariei forma eta tamaina guztietako heroi karismatikoak biltzeko eta garatzeko aukera ematen dien istorio zinematografiko sakon eta murgilgarri batean parte hartzen duten bitartean, denbora errealeko kontrolei eta joko barruko kargari esker, estatistika konbinazio, formazio eta konbinazio heroikoekin. maskotak. Seven Knights 4-k Unreal Engine 2-k bultzatutako kalitate handiko grafiko harrigarriekin irudikatuta dauden pertsonaia sorta batekin protagonista, Seven Knights XNUMX-k benetako segizio batean murgilduko ditu jokalariak, mundu osoko jokalariek gozatzen duten Seven Knights-en jokabide dibertigarri eta berritzailearekin.\nOrain arte, Seven Knights-ek 60 milioi deskarga ikusi ditu mundu osoan. Seven Knights 2-k ere arrakasta izan du Korean, 1ko azaroan kaleratu ondoren lortutako diru-sarreren arabera App Store-n 2. postuan kokatu baita eta Google Play-n bigarren postuan. Mundu mailan abian jarri ondoren, Seven Knights 2020 hamabi hizkuntzatan jolasteko erabilgarri egongo da, ingelesa, japoniera, txinera sinplifikatua, txinera tradizionala, thailandiera, portugesa, gaztelania, alemana, italiera, frantsesa, errusiera eta indonesiera barne.